Jangan Buang Roti Dah Nak Expired, Buat Roti Cheese & 4 Menu Lain Untuk Berbuka Memang Sedap!

Kadangkala kepingan roti putih kita terbiar begitu sahaja hingga habis tarikh luputnya. Daripada dibiarkan membazir dan buang begitu sahaja ada baiknya kita cuba cipta resipi kreatif untuk anak-anak.

Lima resipi ringkas yang dikongsikan oleh Nisak Abu Hassan ini pasti sedap dan buat anak-anak teruja nak menjamahnya. Suami pun pasti suka. Jom cuba.

1. Karipap Roti Sedap dan Sempoi

Bahan-Bahan :
Roti gardenia (berapa keping korang nak)
Inti （resepi ni guna inti karipap)
Tepung jagung (kalo tak ada guna tepung gandum pun boleh)
Air

Caranya:

1. Untuk kulitnya, gelek roti sekeping demi sekeping untuk nipiskan. Trim bahagian tepinya.

2. Lepas tu sapukan bancuhan tepung jagung dengan air di sekeliling roti (tengok pic）, untuk tujuan gam.

2. Letak inti kat tengah roti. Kemudian cantumkan hujung ke hujung roti membentuk segitiga.

3. Tekan disekeliling guna garfu. Tujuannya nak tutup rapat.

4. Panaskan minyak dan goreng.

5. Daaaa. Inilah dia karipap roti anda yang dah siap.

Sumber： Canteq.blogspot

2. Roti Telur Cheese

Bahan-bahan :
Roti
Telur
Keju

Caranya:
1. Letakkan 2 keping keju diatas roti.

2. Kemudian letakkan sekeping lagi roti di atas keju tersebut seperti sandwich.

3. Salutkan roti tersebut dengan telur yang telah dipukul.

4. Panaskan minyak dan gorengkan.

3. Muffin Roti Butterscotch

Bahan-bahan:
12 – 16 keping roti gardenia butterscotch
3 biji telur
2 cawan susu segar
1 cawan tepung
1 sudu teh baking powder
1sudu teh esen vanilla
3 batang sosej
Cheese mozarella

Caranya:

1.Gelek roti hingga nipis dan tekap menggunakan tumbler plastik/cawan plastik untuk membentuk bulat.

2. Didihkan air dan rebus sosej dalam 5 minit dan potong berbentuk mancis.

3. Sapu acuan dengan marjerin/butter. Bentukkan roti macam kulit tart.

4. Masukkan sosej dan cheese.

5. Masukkan telur, tepung, baking powder, susu segar dan esen vanilla ke dalam mangkuk. Pukul menggunakan wisker hingga sebati. Tuang bancuhan telur ke dalam
roti.

6. Bakar pada suhu 180’C selama 15 – 20 minit.

Sumber： resepicikguani.blogspot.my

4. Garlic Bread

Bahan-bahan：
1 sudu butter
2 keping roti
Daun parsli kering (flakes)
1 biji bawang putih atau beli serbuk garlic

Caranya:

1. Ambil satu sudu butter, campurkan dengan pasliey dan serbuk bawang putih.

2. Bagi yang guna bawang putih, tumbuk sampai hancur dan gaulkan sekali.

3. Sapu pada roti dekat roti tu.

4. Bakar dalam periuk ajaib selama lima minit.

5. Jejari Roti

Bahan-bahan:
24 keping tepi roti (dari 6 keping roti)
1 biji telur
2 sudu besar susu segar
Sedikit garam
Gula halus secukupnya
Mentega / margerin untuk menggoreng

Caranya:
1. Masukkan telur, garam dan susu ke dalam mangkuk. Pukul telur biar sebati.

2. Panaskan 2 sudu besar mentega.

3. Celup roti ke dalam campuran telur tadi dan goreng sehingga perang.

4. Buat sampai habis. Kalau mentega kering, bolehlah ditambah untuk menggoreng roti yang seterusnya.

5. Bila dah siap, taburkan gula halus ke atas roti. Sedap dimakan semasa panas.

Sumber： ohgempak.com

Sumber: Nisak Abu Hasan


“Saya Agak Takut, Ini Pembedahan Besar Pertama Yang Dilalui” Zamani Mohon Doa Orang Ramai

Setelah sekian lama menanggung penyakit skoliosis atau masalah tulang belakang melengkung, akhirnya penyanyi lagenda Zamani sudah bersedia menjalani pembedahan pada 7 November ini.

Dipetik dari laporan BH Online, penyanyi berusia 51 tahun itu sudah melakukan persediaan terutama dari segi mental kerana membabitkan pembedahan besar.

Zamani berkata, dia yang menanggung sakit sejak 2015 itu akan mengikut saran doktor bagi mengekalkan tahap kesihatan setelah selesai pembedahan sekitar tempoh dua jam setengah itu.

“Perasaan takut tetap ada, tetapi bukanlah disebabkan bimbang perkara buruk berlaku. Segala-galanya saya serahkan kepada ketentuan Allah.

“Saya agak takut kerana ini adalah pembedahan besar pertama yang dilalui. Saya dimaklumkan pembedahan akan mengambil masa selama dua setengah jam.

“Saya akan ditidurkan ketika pembedahan. Dari segi persiapan fizikal, saya mengikut saranan doktor mengamalkan diet dan mengambil banyak vitamin.

“Sebelum ini, saya hanya pernah melakukan pembedahan kecil membuang batu karang,” katanya memohon doa orang ramai agar urusan pembedahannya berjalan lancar.

Zaman berkata demikian kepada media selepas majlis bacaan yasin dan doa selamat yang diadakan secara dalam talian baru-baru ini.

Malah penyanyi lagu Gerimis Mengundang itu memaklumkan, dia memerlukan tempoh rehat selama dua hingga enam minggu untuk kembali pulih dan bekerja seperti biasa.

“Sepanjang tempoh ini, saya perlu mendapatkan rawatan susulan dan menjalani latihan fisioterapi.

“Bagaimanapun, saya akan pulih hingga boleh kembali aktif mungkin memakan masa sehingga tiga bulan. Itupun bergantung pada kekuatan antibodi,” ujarnya.

Sumber: BH Online (Farihad Shalla Mahmud) , Instagram Zamani


Gara-Gara Nak ‘Fly’ Bersama Anak, Bapa Ini Tinggalkan Syarikat Lama Walaupun 40 Tahun Berkhidmat. Superb!

Ini yang dinamakan kasih ayah sepanjang masa. Perkongsian seorang anak mengenai rasa kekaguman pada ayahnya yang sanggup menamatkan perkhidmatan di syarikat lain agar dapat berkerja di syarikat yang sama tempatnya bekerja. Sweetnya ayah macam ni!

Pastinya ia pengalaman manis apabila dapat mengelolakan pesawat bersama bapa sendiri terbang di awan biru. Sungguh inspirasi cara bapa wanita ini. Tentu pelbagai ilmu penerbangan yang diperolehi oleh anak-anak perempuannya.

Dalam pada itu, perkongsian  Safia telah menarik perhatian netizen sehingga mendapat 47k retweet. Netizen melahirkan rasa kagum dengan cara bapanya dan mendoakan dipermudahkan dengan kerjaya  sebagai juruterbang.


Datuk Hussamuddin Undur Diri Selepas 40 Tahun, Beri Ruang Generasi Muda Teraju Kumpulan Media Karangkraf

Siapa sahaja yang tidak kenal dengan Kumpulan Media Karangkraf, menjadi antara syarikat media terbesar di Malaysia. Bermula pada tahun 1978 sebagai sebuah perniagaan penerbitan kecil di lot kedai dengan mencetak terbitan pertamanya iaitu Mingguan Kanak Kanak. Hari ini, syarikat tersebut telah berkembang menjadi salah satu syarikat penerbitan, percetakan dan gergasi media di negara ini.

Kelmarin dalam satu pengumuman korporat yang disampaikan kepada pihak media, teraju pimpinan Kumpulan Media Karangkraf kini beralih kepada generasi baharu. Dato’ Hussamuddin Bin Haji Yaacub mengumumkan persaraan sebagai Pengerusi dan Penerbit berkuat kuasa 1 November 2022.

Turut mengumumkan peletakan jawatan berkuat kuasa pada tarikh yang sama, ialah Timbalan Pengerusi, Datuk Muhammad Nasir Bin Haji Hamzah.

Susulan daripada perletakan jawatan tersebut, kedua-dua mereka, Dato’ Hussamuddin dan Datuk Muhammad Nasir masing-masing akan berperanan sebagai Penasihat dan Penasihat Bersama syarikat.

Kedua-duanya juga akan melepaskan jawatan dalam Lembaga Pengarah dan syarikat akan melantik lima Ahli Lembaga yang baharu.

Mereka adalah Pn Firdaus Binti Hussamuddin, En Akmal Eirfan Bin Mohamed Fauzi, Pn Farah Binti Hussamuddin, En Azizi Bin Fikry dan En Izzat Izhar Bin Muhammad Nasir.

Kekosongan yang ditinggalkan oleh Dato’ Hussamuddin akan diisi oleh Puan Firdaus Binti Hussamuddin yang akan menggantikan beliau sebagai Pengerusi Kumpulan yang baharu. Sebelum ini, Firdaus adalah Ketua Pegawai Eksekutif untuk Grup Buku Karangkraf Sdn Bhd.

“Sejak empat dekad lalu, Karangkraf telah berkembang dengan kukuh. Syarikat telah berjaya bertahan dalam gelombang digital yang melanda dunia sejak 2013 yang menggoncangkan banyak industri media terutama media cetak,” kata Dato’ Hussamuddin.

“Kini, saya rasa sudah tiba masanya untuk kami berundur dan menyerahkan baton kepada generasi yang lebih muda kerana generasi mereka boleh membawa syarikat ke tahap yang lebih tinggi,” tambahnya.

Sehubungan dengan penyerahan itu, Kumpulan Media Karangkraf juga ingin mengumumkan beberapa perubahan struktur dalam syarikat yang juga akan berkuat kuasa pada 1 November 2022.

Di peringkat Kumpulan, Encik Akmal Eirfan Mohamed Fauzi akan dilantik sebagai Pengarah Eksekutif Kumpulan (Korporat, Kewangan dan Pengurusan Risiko). Beliau sebelum ini adalah Ketua Pegawai Eksekutif untuk Ultimate Print Sdn Bhd.

Bagi tiga bahagian perniagaan utama Kumpulan, perubahan adalah seperti berikut:

Puan Farah Binti Hussamuddin akan dilantik sebagai Pengarah Eksekutif/Penerbit/CEO Divisi Media yang merangkumi Sinar Harian, Sinar Daily. dan semua aset media milik Karangkraf,  Beliau sebelum ini merupakan Ketua Pegawai Eksekutif Sinar Karangkraf Sdn Bhd.

En Azizi Bin Fikry akan dilantik sebagai Pengarah Eksekutif/CEO Bahagian Percetakan dan Pembuatan, yang merangkumi Ultimate Print Sdn Bhd dan Karangkraf Medicare Sdn Bhd. Beliau sebelum ini merupakan Timbalan Ketua Pegawai Operasi Ultimate Print Sdn Bhd.

Puan Firdaus Hussamuddin juga akan dilantik sebagai Pengarah Eksekutif/CEO/Penerbit Kumpulan Buku dan Penerbitan Al-Quran, yang merangkumi Karya Bestari, Grup Buku Karangkraf dan anak syarikatnya. Beliau akan dibantu oleh En Izzat Izhar Bin Muhammad Nasir yang akan dilantik sebagai Pengarah Eksekutif/Ketua Pegawai Operasi bahagian.

Sebagai makluman Keluarga juga merupakan salah satu jenama yang  bernaung di bawah Kumpulan Media Karangkraf menerusi anak syarikatnya, Nu Ideaktiv Sdn. Bhd.


Rumah Keluarga Ni Ada 6 Aircond, Tapi Bil Elektrik Bawah RM 80. Wow Apa Rahsianya!

Lazimnya, bila sebuah rumah ada menggunakan alat penghawa dingin, pasti dapat kita jangkakan bil elektrik boleh mencecah ratusan ringgit sebulan.

Tapi berbeza dengan keluarga En Fawwaz ini, walaupun rumah ibunya memiliki 6 biji aircond tetapi bil elektri tidak pula mencanak tinggi.

Jom ketahui apa yang dilkakukan oleh keluarga ini hingga dapat menjimatkan bayaran bil elektrik sebegitu.

Bil Elektrik Tinggi? Rumah 2 tingkat berhawa dingin mempunyai bil kurang daripada RM40-70 sebulan, begini caranya…

Viral harini di media sosial mengenai bil elektrik yang tinggi setelah TNB menukarkan ‘Smart Meter’ yang baru menggantikan meter TNB yang lama.

Saya adalah salah seorang pekerja TNB. Posting saya ini bukanlah bertujuan untuk menjawab atau menjelaskan mengenai ura-ura bil elektrik yang dikatakan meningkat tersebut. Namun hanya untuk kongsikan kaedah dan cara yang anda boleh lakukan untuk menjimatkan bil elektrik di rumah anda.

Ingin saya nyatakan disclaimer disini bahawa kaedah dan cara ini bukanlah saranan daripada syarikat TNB, namun hanya sekadar perkongsian peribadi berdasarkan penggunaan elektrik di rumah kami di Melaka.

Sebelum saya mulakan, izinkan untuk saya kongsikan dahulu mengenai latar belakang kediaman kami di Melaka ini. Rumah yang kami duduki ini adalah rumah 2 tingkat. Ia ini mempunyai 4 bilik, dan setiap bilik dipasang dengan alat penghawa dingin. Di ruang tamu rumah pula dipasang dengan 2 set alat penghawa dingin.

Rumah ini secara kebiasaannya di diami oleh ibu bapa saya, dan setiap malam mereka akan memasang alat penghawa dingin di bilik mereka. Manakala bilik-bilik lain pula akan dipenuhi dengan adik beradik saya yang lain pada setiap kali hujung minggu dan setiap kali musim cuti.

Rumah ini telah dipasang dengan ‘Smart Meter TNB’ pada bulan Februari 2019 yang lalu. Di sini saya sertakan gambar bil elektrik terkini rumah saya pada bulan lepas, iaitu HANYA SEBANYAK RM 62.30.

Bagaimanakah kami lakukannya?

Di bawah ini saya kongsikan tips dan gambar-gambar tentang bagaimana cara ia dapat dilakukan.

1. Gunakan teknologi inverter

Pertama sekali, bagi yang menggunakan alat penghawa dingin, pastikan anda menggunakan penghawa dingin yang mempunyai teknologi inverter.

Kesemua penghawa dingin dan peti ais yang ada di rumah kami ini telah dilengkapi dengan teknologi inverter ini.

Harganya mungkin mahal sedikit berbanding dengan peralatan yang biasa, namun anda hanya perlu membayar harga tersebut sekali sewaktu pembelian, dan kemudian anda boleh dapat menikmati penjimatan elektrik yang berterusan dalam jangka masa yang panjang.

2. Peralatan elektrik berstatus “5 bintang”

Apabila anda pergi ke kedai peralatan elektronik seperti One Living, Seng Heng, Home Pro, Courts Mammoth dan sebagainya, anda akan mendapati terdapat tanda 1-5 bintang pada setiap barangan elektronik yang dijual. Belilah barangan yang mempunyai 5 bintang. Bintang itu adalah Standard yang telah dikeluarkan oleh pihak Sirim untuk menyatakan “Energy Efficiency” peralatan tersebut. Peralatan yang efisien akan dapat lebih menjimatkan penggunaan elektrik di rumah anda.

3. Tidak menggunakan alat-alat pemanas elektrik:

Diantara peralatan yang tidak digunakan di rumah kami di Melaka ini termasuklah:
– pemasak nasi elektrik
– cerek air elektrik
– water dispenser

Bagi tujuan memasak, kami menggunakan gas api. Kami menanak nasi di dalam periuk dan menggunakan cerek api untuk memanaskan air.

Pemanas elektrik yang digunakan di rumah kami ini hanyalah seterika dan ‘water heater’ untuk mandi.

4. Menggunakan lampu LED

Kesemua lampu yang dipasang di rumah kami ini diperbuat dari LED. Penggunaan lampu LED ini dikatakan dapat mengurangkan 75% penggunaan elektrik berbanding dengan lampu-lampu biasa.

5. Mencabut plug selepas menggunakan alat elektrik

Selepas menonton TV, mengecas telefon bimbit, menggunakan seterika, atau menggunakan mesin basuh, tutup suis dan cabut sekali plug yang digunakan. Sekiranya extension wire digunakan, cabut sekali plug extension wire tersebut apabila ianya tidak digunakan.

Melalui pengalaman di rumah-rumah yang pernah melakukan cara ini, kadar elektrik adakalanya dapat dikurangkan sebanyak RM15-RM50. Kadar penjimatan bergantung kepada jenis rumah dan jenis peralatan elektrik yang digunapakai.

Untuk mendapatkan penjimatan yang lebih banyak, anda juga boleh mencabut plug ‘wifi’ di rumah anda pada waktu malam apabila semua orang tidur dan tidak menggunakannya.

6. Menggunakan ‘Turbine Ventilator’ di bumbung

Untuk memastikan rumah berada di dalam keadaan sejuk, Turbine Ventilator telah dipasang di atap rumah ini. Turbine ventilator ini berfungsi untuk membenarkan udara-udara panas yang terperangkap di dalam bumbung untuk keluar. Kekosongan udara di bahagian bumbung itu pula akan menyebabkan udara panas lain yang ada di dalam rumah ditarik pergi ke bahagian atas bumbung tersebut. Dengan menggunakan Turbine Ventilator ini, suhu rumah dapat diturunkan.

7. Memanam pokok di dalam dan luar rumah

Antara hobi ibu saya adalah menanam pokok. Ibu saya telah menanam pelbagai jenis pokok dan tumbuhan di sekeliling dan juga di dalam rumah kami.

Bapa saya pula akan membantunya untuk menyiram pokok-pokok tersebut pada setiap hari.

Pokok diketahui dapat mengurangkan suhu udara. Dengan adanya pokok-pokok ini, udara di rumah kami biasanya berada pada suhu yang rendah. Oleh itu, kami jarang perlu membuka penghawa dingin di waktu tengahhari, melainkan pada hari yang benar-benar panas ataupun ketika tetamu datang ke rumah.

Di samping itu, pokok juga berfungsi untuk mengeluarkan oksigen dan menyerap karbon dioksida. Dengan mempunyai pelbagai jenis pokok di sekeliling rumah kami, kami sekeluarga dapat menikmati udara yang segar dan pemandangan yang indah pada setiap hari.

8. Penggunaan elektrik penghawa dingin dapat dikurangkan dengan suhu sekeliling yang rendah.

Apabila sekeliling rumah bersuhu rendah, penghawa dingin tidak perlu menggunakan tenaga yang lebih untuk menurunkan suhu kepada suhu yang dikehendaki.

Sebagai contoh, jika suhu sekeliling adalah 30°C, manakala suhu yang dikehendaki pula adalah 23°C. Maka perbezaan suhu adalah sebanyak 7°C, ini menyebabkan penghawa dingin perlu bekerja keras untuk menurunkan 7°C tersebut.

Bayangkan jika suhu sekeliling rumah hanya 25°C, penghawa dingin cuma perlu menurunkan suhu sebanyak 2°C untuk mendapatkan suhu yang dikehendaki. Maka dengan adanya pohon-pohon tanaman berserta dengan Turbine Ventilator, tenaga elektrik dapat dijimatkan dengan lebih banyak.

9. Kredit kepada ibu bapa saya iaitu Johari Judan & Dr Zorina Khalid kerana telah berusaha untuk menjaga alam sekitar. Dengan semangat mereka, kami dapat menikmati pemandangan yang indah, udara yang nyaman dan sejuk apabila pulang ke rumah di melaka, di samping ia dapat menjimatkan bil elektrik rumah kami.

[Nota tambahan: perkongsian ini mungkin tidak relevan bagi mereka yang tidak menggunakan alat penghawa dingin di rumah mereka]

Diharapkan perkongsian ini bermanfaat kepada anda semua untuk menjimatkan bil elektrik di rumah anda. Kongsikan kaedah-kaedah ini kepada rakan lain yang mempunyai masalah bil elektrik yang tinggi, dan selamat mencuba.


Patutlah Wanita Thailand Cantik-Cantik Belaka, Rupanya Ini Rahsia Kulit Cerah, Licin & Gebu. Guna Beras Pulut Je!

Melihat kulit wajah wanita  yang tinggal di sempadan terutama orang Siam membuatkan ramai yang cemburu. Apa tidaknya, muka mereka semuanya cantik dan paling penting kulit licin dan gebu. Jerawat? Memang susah nak cari kan.

Rupa-rupanya mereka ada rahsia bagaimana mendapatkan kulit yang gebu, cantik dan licin. Nak tahu jom baca ni!

Orang kata amalan mereka makan pulut sejak kecil dan inilah rahsianya. Ya, itu hakikatnya. Pulut Ayam yang jadi makanan popular mereka adalah menu ruji saban hari. Makan pulut macam makan nasi agaknya dan inilah rahsia kulit cantik mereka.

Jika tak mampu nak amalkan makan pulut setiap hari, apa kata kita amalkan petua buat masker daripada beras pulut yang dikongsikan Siti Zainab di facebooknya. Malah MamaAmoi juga dah cuba! Jom tengok apa bahan-bahannya.

Masker Putih Gebu

Bahan-Bahan:

4 sudu besar beras pulut

2 sudu besar Rose Bud

1 sudu besar susu tepung

Sedikit air mawar -Facemist Bunga Kampung Suzy Honey

1. Kisar kering semua satu persatu. Kisar sampai jadi halus.

2. Kemudian bancuh ketiga-tiga bahan ini ikut keperluan yang anda nak guna.

3. Kemudian baru titikkan air mawar mengikut tahap kepekatan. Paling penting senang nak sapu pada muka nanti.

4. Sapu pada seluruh wajah dan boleh juga digunakan pada seluruh badan.

5. Biarkan kering, sekurang-kurangnya 30 minit.

6. Sebelum bilas dengan air bersih, basahkan masker dan lulurkan dahulu sebentar.

7. Sental kulit muka dengan perlahan-lahan.

8. Basuhlah kulit muka dengan air suam hingga bersih.

Kelebihan Masker Rose & Beras Pulut

Setelah dah cuba baru anda akan tahu hasilnya. Gabungan beras pulut dan rose bud ini buat muka jadi lebih cerah dan gebu. Malah ia juga boleh menghilangkan parut-parut jerawat serta menghaluskan lagi kulit anda. Jadi rugi kalau tak cuba!

Rose bud mengandungi dua kali Vitamin C berbanding buah oren. Susu tepung pula bagi kesan cerah dan lembap. Lakukan rawatan ini dua tiga kali seminggu untuk hasil superb glow dan cerah gebu.

Kredit: Siti Zainab

Foto: MamaAmoi


Terkejut Baca Berita Palsu Dirinya Meninggal Dunia, Zarina Zainuddin Mohon Doa Panjang Umur!

Tiada angin, tiada ribut tiba-tiba nama pelakon dan usahawan, Zarina Zainuddin menjadi buah mulut orang selepas dilaporkan sudah meninggal dunia oleh sebuah portal berita di media sosial.

Perkara ini bukan sahaja mengejutkan orang ramai, malah tuan badan sendiri dan tertanya-tanya apa tujuan sebenar yang cuba dilakukan pihak berkenaan.

Memetik laporan Harian Metro, Zarina, 53 berkata dia mengetahui mengenai perkongsian berita tidak berasas itu pada pagi ini daripada seorang adik angkatnya di Johor dan ia diakui cukup memeranjatkan.

“Alhamdulillah, syukur kepada Allah kerana saya masih lagi sihat dan boleh bekerja. Saya berada di lokasi penggambaran drama Bukan Puteri Lindungan Bulan untuk slot Samarinda TV3 dan perlu menyiapkan lakonan yang belum selesai.

“Tapi, saya amat terkejut dengan berita tidak betul yang disebarkan itu dan saya juga tidak faham apa niat sebenar mereka. Sebenarnya mereka nak minta kita popularkan laman sesawang ke atau blog ke, itu yang saya tak faham.

“Apapun, mohon doa-doakan saya agar panjang umur, sihat dan keluarga saya diberi perlindungan,” katanya mengakui bimbang jika berita itu dilihat dan dibaca anak istimewanya, Azal yang kini berada di Singapura.

“Sejak semalam, Azal berada di Singapura membantu saya menguruskan jualan pulut kuning dalam karnival di sana. Saya risau kalau dia terbaca dan terus bimbangkan saya juga. Dia (Azal) di sana sehingga 10 April ini.

“Saya tidak boleh menyertai karnival jualan itu sekarang kerana terikat dengan penggambaran drama. Jadi, Azal dan beberapa orang lain ke Singapura dulu untuk membantu jualan kami,” katanya.

Menurut Zarina, berita kematian yang mengaitkannya itu baru kali pertama terjadi.

Katanya, dia mendoakan agar mereka yang tidak bertanggungjawab itu diberikan kesedaran dan keinsafan pada bulan mulia ini.

Terdahulu, Zarina membuat hantaran di Instagram miliknya dengan memaklumkan dia kini di lokasi menjalani penggambaran drama dan meminta semua mendoakan dirinya panjang umur dan murah rezeki.

Perkongsian dibuat Zarina itu mendapat perhatian ramai dan rata-rata netizen menyifatkan ia perbuatan biadab dan tidak bermoral dilakukan pihak terbabit yang dianggap tiada akhlak apabila orang hidup dikatakan meninggal dunia.

Sumber : harian Metro


Hanya 4 Bahan Aje Cara Buat Air Herba Kekal Cantik Dan Buat Badan Rasa Segar. Amalkan Sebelum Tidur.

Ramai wanita ingin cantik akan mencuba pelbagai petua. Salah satu kena cuba adalah petua ini yang hanya menggunakan 4 bahan aje.

Minuman ini direbus hingga mendidik elok di minum ketika suam. Perah lemon dan minum, rasanya memang enak. Bukan itu aje  jika amalkan beberapa hari, badan akan rasa segar dan ringan.

Khasiat lain antaranya :

-mencantikkan kulit

-membuang lemak

-melancarkan perjalanan darah

-baik utk sistem penghadaman dan byk lg.

BAHAN-BAHAN :

Halba 1 sudu

Halia 2 inci

Serai 2 batang

Lemon 2 hiris

CARA-CARA :

Rebus halba, halia, serai dgn 3cwn air sehingga mendidih.

Tunggu suam baru perah lemon.

TIPS :

Untuk kesan yg optimum rebus halba sehingga pecah biji. Lagi kuning warna air lg bagus.

Saya amalkan sehari segelas sebelum tidur.

Nak sihat n cantik kena konsisten.. selamat mencuba

Sumber:lily rose


Merahkan Kuku Dengan Pewarna Makanan. Ibu Boleh Buat, Modal Pun Murah Sangat!

Ini satu lagi projek ibu dan anak boleh buat untuk mengisi waktu lapang sepanjang musim cuti sekolah ini.

Nak tahu bagaimana dan apa teknik penyediaannya, jom semak!

3 Bahan-bahan asas:

1. Kapur sireh/ kapur makan tu. Ini paling utama. Takde ni maka pewarna takleh serap dalam kuku. (Sukatan hujung sudu kecil). Sikit secoet ja.. jangan byk2 takut panas… kang sakit pulak kuku tu Mak tak jamin..

2. Sabun mandi yang jenis ketul/ buku. (Sukatan 2cm persegi).

Alternatif

Atau, sabun axion pun buleh.
Ada orang pakai sabun axion atau brand lain janji bentuk pes tu. Jangan yang cecair tu tau. (Kalau axion dlm Sukatan 1 sudu besar).

3. Pewarna makanan kaler ceri merah. Ada yang pakei sirap. Hehehe.. ikut la nak kaler apa pun… oren, purple, hijo, cekelet ke hitam ke.. sapa berani nak kuku kaler-kaler leh try. Jangan yang kordial tau… tu takleh.. lain jadinya karang. Hihihi.. Agak-agak sukatan setengah atau sebotol ikut kepekatan).

Cara-cara bancuhan.
1. Campur semua 3 bahan asas ke dalam mangkuk dan adun hingga sebati. Boleh adjust ikut kelikatan dan kecairan hasil.

Toksah campur air tau… Kemudian sapu rata dikuku pakai putik kapas yang saiz kecil. Biarkan 20-30minit, ala-ala kering. Kemudian cuci bersih-bersih.

Alaaaaa… susah-susah tak dapat nak agak kuantiti bahan buleh beli ja inai readymade kat kedai tu.. tapi cuma inai tu tak kekal lama laaa.. lekas pudar…
Yang ni tahan lama hingga ikut habis kuku dipotong.

Lagi satu, yang paling penting buleh bawa SOLAT. Sebab warna menyerap ke dalam kuku. Bukan hanya sekadar menutup permukaan kuku macam kuitik tu (betoi ke mak eja). Tak caya lepas pakai try ler kikis. Buleh ke idok.

Sumber : Rosdiana Dian


Begini Cara Nak Bersihkan Perabot Rumah Lagi Mudah & Selamat. Ibu-Ibu Sila Cuba Kaedah Ni!

Kebersihan adalah sebahagian agenda utama yang diambil berat oleh seorang suri rumah bagi memastikan kediaman yang dihuni selamat dan selesa untuk famili. Pun begitu, untuk memastikan rumah sentiasa bersih serba serbi, memanglah bukan suatu pekerjaan yang ringan untuk dilakukan.

Bagi memudahkan urusan itu, ada antara kita terpaksa menggunakan bahan-bahan pembersih untuk memudahkan kerja. Bagaimana pun, beberapa produk yang ada di pasaran mengandungi bahan kimia yang boleh menyebabkan alahan pada sebahagian orang.

Oleh itu, ada baiknya kita bertukar kepada menggunakan bahan alami yang lebih selamat. Jom semak!

1. Almari kayu

Jika almari kayu terlihat kotor, segeralah bersihkannya dengan menggunakan campuran minyak sayur-sayuran dan baking soda. Gosokkan segera pada permukaan kayu dan anda akan lihat hasilnya cukup luar biasa. Almari kayu akan terlihat berkilat dan cantik seperti baharu.

2. Tilam

Sekali lagi, gunakan baking soda yang dicampurkan dengan minyak assensial untuk bau yang lebih segar. Caranya cukup mudah, tuangkan adunan tersebut di atas tilam yang terkena kotor dan kemudian beruslah dengan perlahan. Setelah anda puas hati, jangan lupa untuk gunakan penyedut hampa gas bagi memastikan tiada sisa-sisa serbuk baking soda yang tertinggal.

3. Cermin

Caranya cukup mudah dan berkesan. Ambil surat khabar lama dan basahkan. Kemudian gumpal untuk mudah dipegang dan barulah digosok pada permukaan cermin. Hasilnya anda akan lihat serta-merta, cermin berkilau dan cukup bersih.

4. Meja makan

Jika permukaan meja makan adalah diperbuat daripada batu mar-mar pastikan anda membersihkannya dengan air yang di campur bersama dengan hirisan limau berserta garam. Hasilnya cukup luar biasa berkilat dan kesegaran limau memberi aroma yang cukup menyenangkan.

Selain itu, untuk ibu-ibu menjaga permukaan perabot kayu terutama yang agak sensitif dan tidak mahu ia calar, cuba tip mudah ini:
1. Minyak zaitun dan cuka

Campurkan 1/2 bahagian minyak zaitun bersama 1/2 bahagian cuka. Sapukan campuran kedua-dua bahan ini pada permukaan perabot kayu yang tercalar. Anda akan mendapati perabot kayu kelihatan seperti baru semula.

2. Kantung teh/ tea bags

Rendamkkan kantung teh lebih kurang 2 – 3 minit di dalam air panas yang mendidih. Setelah itu, celupkan pemutik kapas ke dalam permukaan air rendaman teh itu tadi. Kemudiannya, gunakan teknik ‘dabbing’ pada permukaan perabot kayu yang calar. Lap lebihan air teh yang pasti mengalir ketika melakukan proses ini. Ulangi cara ini sekerap yang boleh dan anda akan mendapati kesan calar mulai pudar dan seterusnya hilang.

3. Marker pen
Pastikan anda mencari warna marker pen yang seakan-akan  sama warnanya dengan perabot kayu anda. Calitkan sedikit marker pen pada permukaan yang calar dan setelah dakwat marker pen mengering,  sembunyikan bahagian tersebut dengan penggunaan wax atau varnish.

4. Kacang walnut

Hanya terus gosokkan kacang walnut pada permukaan perabot kayu yang terjejas itu sebanyak beberapa kali. Perhatikan lama-kelamaan permukaan calar itu tadi semakin menggelap dan menghilang. Ini ajaib bukan?

5. Biji kopi/ serbuk kopi

Celupkan pemutik kapas ke dalam serbuk kopi yang dibiar sedikit lembap (dicampur dengan air panas terlebih dahulu). Pemutik kapas itu tadi kemudiannya diaplikasikan pada kesan calar yang ada di atas permukaan perabot. Biarkan selama 15 – 20 minit dan lap dengan segera permukaan kayu itu tadi dengan menggunakan kain yang kering. Kaedah ini berkesan membuatkan perabot kayu anda kelihatan ‘menggelap’ dan seterusnya menyamarkan kesan calar.

6. Jus lemon

Campurkan perahan lemon segar bersama minyak zaitun dalam kuantiti yang lebih kurang sama rationya. Dengan mengunakan lint cloth, ambil sebahagian besar campuran itu dan gosok terus pada bahagian calar perabot sehingga ia mulai hilang.

Sumber: Impiana


”Tak Berdoa Ke? Kejap Je Angkat Tangan.” Usah Sombong Untuk Berdoa Lama Dengan Tuhan. Deep Perkongsian Ni.

Doa adalah permohonan bantuan kepada tuhan untuk meminta pertolongan untuk memudahkan urusan hidup.

Namun kadang kala, doa dilakukan dengan ‘biasa-biasa’ aje tanpa bersungguh-sungguh atau doa hanya sekejap.

Begitu yang dialami oleh wanita ini apabila berdoa dengan sekejap. Terkesan dengan teguran itu, wanita itu berkongsi kisahnya.

“Tak berdoa ke? Kejap je angkat tangan” Tegur seseorang kepada saya.

Saya tergamam. Terkejut. Tak sangka ada orang perhatikan gerak geri saya solat.

“Errr.. Doa”, saya balas, malu alah.

“Orang yang tidak berdoa, adalah orang yang sombong dengan Tuhan,” beliau membalas lembut.

Saya cepat-cepat lipat telekung. Nak larikan diri dari situ. Tiba-tiba beliau bangun, duduk sopan di tepi saya.

JANGAN SOMBONG DENGAN TUHAN

“Jangan sombong dengan Tuhan. Perlu berdoa bersungguh-sungguh setiap kali solat. Kalau kita sombong dan tidak berdoa, tetapi Allah masih sayangkan kita , Allah akan bagi teguran melalui ujian-ujian hidup agar kita kembali kepadaNYA. Kembali memohon dan meminta pertolongan dariNYA.

Tetapi, kalau Allah langsung ‘tidak pandang kita’, tidak kisah pun jika kita tidak meminta kepadaNYA, Allah akan biarkan kita hanyut dengan kesombongan kita. Hinggalah tiba hari segala amalan dihitung, Allah juga tidak akan ‘pandang’ kita ketika itu. “

Saya terdiam.

Berhari-hari saya termenung memikirkan teguran lembut itu. Meresap masuk ke dalam fikiran dan hati saya. Jadi saya ambil keputusan drastik.

Saya capai buku nota kosong. Khas untuk saya tuliskan point-point penting untuk ‘isi kandungan’ doa saya. Agar tidak ada impian dan hasrat saya terlepas pandang untuk diselitkan ketika berdoa.

Saya bahagikan kepada empat bahagian. Kesihatan, Kewangan, Dunia dan Akhirat.

Kesihatan :
Family, mak ayah, mak ayah mertua, suami, saya, anak-anak, saudara mara,kenalan. Disembuhkan segala penyakit, diberi kesihatan sempurna, dilanjutkan usia dalam keberkatan.

Dunia :
Pekerjaan saya, suami dan harapan kepada masa depan anak-anak. Dipermudahkan urusan. Cita-cita. Pandangan manusia kepada kita. Keselamatan family. Ditutup segala keaiban.

Kewangan :
Rumah impian, kereta impian, bebas hutang, financial freedom. Nak bagi apa kepada mak ayah. Nak tolong siapa. Dimurahi rezeki.

Akhirat :
Diampunkan segala dosa (sebut senarai nama). Diberi taubat nasuha sebelum mati. Dimasukkan ke dalam syurga dan dijauhi daripada neraka. Masuk syurga tanpa di hisab. Jadikan keluarga (sebut nama) orang – orang yang soleh, mendirikan solat dan solat di awal waktu.

Macam-macam lagi lah impian dan hasrat yang menggunung tu.

Selepas itu, saya bahagikan.

Solat Subuh : saya doakan khas untuk Dunia.
Solat Zohor : Kesihatan
Solat Asar : Kewangan
Solat Maghrib : Akhirat
Solat Isya’ : Himpunan ke empat-empat di atas.

Semakin hari, keinginan, impian dan hasrat sentiasa bertambah. Dan doa menjadi semakin panjang.

Ingat sahaja, tulis.
Teringin sesuatu, tulis.

Ada masa banyak, doa semua.

Doa adalah cara perhubungan kita dengan Tuhan. Satu-satunya talian hayat. Makin banyak kita doa dan meminta, makin dekat kita dengan Allah.

Semoga Allah ‘pandang’ kita di dunia dan di akhirat.

Berdoalah. Jangan kita sombong dengan Allah.

Sumber: Norzi Malek


“Siapapun Kita. Inilah Pengakhiran.” Deep  Nora Ariffin Kongsi Foto Jenazah Suami Disembahyangkan..

Kehilangan insan tersayang pastinya sesuatu yang begitu meruntun jiwa. Lebih lagi ia merupakan pasangan hidup.

Begitu juga dengan penyanyi, Nora Ariffin yang kehilangan suami, Johan Nawawi juga merupakan komposer terkenal yang telah kembali ke rahmatullah pasa 24 Mac 2017 akibat serangan jantung.

Baru-baru ini, berkongsi rasa hati di instagram miliknya, beliau berkongsi gambar jenazah suaminya ketika disembahyangkan.

“Siapapun kita. Inilah pengakhiran kita. Kali terakhir melihat Johan Nawawi.”

Deep kapsyen Nora di instagramnya.

Sumber: Instagram itsnoraariffin


Sering Berdepan Dengan Pesakit Buah Pinggang, Wanita Ni Share Info Untuk Manfaat Kita Sekeluarga!

Ini perkongsian daripada Puan Sofee Izzuddin yang biasa dengan pesakit buah pinggang yang menjalani rawatan dialisis. Info yang diberikan cukup bermanfaat agar kita lebih menghargai dan peka bertapa pentingnya menjaga kesihatan buah pinggang kita dan seluruh keluarga secara umumnya.

Apatah lagi, penyakit itu dapat dielakkan daripada awal jika pemakanan yang diambil adalah sihat dan seimbang. Ketahui juga proses, kos dan pelbagai lagi yang terpaksa dilakukan bila buah pinggang gagal berfungsi. Jom semak.

Salam. Sy ada maklumat nak kongsi berkaitan bidang saya. Sy tak ada ayat sesuai tp in shaa ALLAH mudah fhm.

Rata2 pesakit yg sy temuramah. Ramai menyesal ckp “bila tak jaga darah tggi/ kencing manis, doktor atau nurse hny bgtau nnt sakit buah pinggang susah. Tp tak bgtau tentang hemodialisis.”

Statistik pesakit meningkat sgt drastik tahun demi tahun dan sy terpanggil utk berkongsi dgn anda kerana penyakit buah pggang/kidney failure ‘merampas’ MASA, KESIHATAN dan DUIT anda.

Sy rgkaskan, bila kedua-dua buah pinggang rosak, ada beberapa perkara yg kita tak boleh elak.
1. Pergi ke dialisis.
2. Makan ubat sepanjang hayat.
3. Badan makin lemah.
4. Terpaksa pantang byk jenis makanan.
5. Belanja duit yg sgt banyak.

PERANAN PUSAT HEMODIALISIS

Memandgkan ramai kurg pasti apa peranan Pusat Hemodialisis.

Haemodialysis/hemodialisis Haemo=darah. Dialysis=cuci.

Hemodialisis adalah pusat mendapatkan rawatan cuci darah & singkirkan air dlm bdn utk pskt meneruskan kehidupan bg kes kerosakan kedua-dua buah pinggang.

Waktu rawatan 3x seminggu, 4 jam 1 sesi.

Kos rawatan rm200-350 setiap sesi.
Rm2000-4200 sebulan‼

Leher anda akan ditebuk, dimasukkan tiub utk tujuan cuci darah & ianya sgt tdk selesa & mudah dijangkiti kuman jika tak dijaga dgn baik. Tiub akan disambung ke mesin dialisis utk proses pembersihan darah & penyingkiran air berlebihan dlm bdn.

Sbb apa buah pggang rosak?

-Kencing manis & darah tinggi yg diabai/tak dirawat.
-cedera bhgian buah pggang.
-painkiller/pcm berlebihan

Antara kekurangan/risiko kegagalan buah pinggang‼

-mata cepat kabur.
-Tulang mudah reput.
-Risiko serangan jantung.
-warna kulit berubah.
-Terpaksa makan ubat spnjg hayat.
-Mandul.
-Mati pucuk.
-Kena PANTANG air n mknn spnjg hayat.
-Pengambilan mknn/mnuman tak blh lebih 3kg utk 2 hari atau anda akan sesak nafas (terus ke hospital).
-Tak blh lakukan aktiviti lasak/kerja berat.
-Susah nak travel.

Apa yg anda perlu lakukan utk elak Hemodialisis?

-Amalkan pemakanan seimbang. Lebihkan buah & sayur setiap hari.
-Digalakkan mkn supplement.
-Mnum air mineral/suam dgn kerap..
-Senaman kardio minimum 30min smggu (jogging, cycling & sbgnya).
-Tidur cukup (12am-3am waktu tidur terbaik) tidur 5-8 jam bergantung pd anda.

KURANGKAN!!
-‘processed food’ spt sosej, burger, dll.
-‘Fast food’/mknn segera.
-Mknn tggi garam/gula/lemak.
-Air gas/manis, susu pekat, garam, gula.
-Painkiller.
-Mknn dlm tin.
-Stress

*inilah punca utama diabetes, hypertension & diakhiri dgn kegagalan buah pinggang.

Jika anda mghidap darah tggi, kencing manis, jgn skip ubat/insulin spt yg diarahkan doktor. Amalkan gaya hidup sihat. Masih blm terlambat.

Tp jika ditakdirkan buah pinggang rosak, terimalah dgn redha krn ALLAH maha mengetahui.

Jaga badan, tegas dlm penjagaan makanan & sayangilah keluarga anda. Cegah sblm terlambat! Menyesal kemudian tiada guna.

Utk maklumat lebih lanjut, google haemodialysis, hypertension, diabetes, peranan buah pinggang. Atau blh melawat pusat dialisis berdekatan.

Harap info ni dpt membantu. Terima kasih.


Terkini: Tanah Runtuh Di Ampang, 15 Buah Rumah Terlibat,  Ada Mangsa Tertimbus.

Terkini: Kejadian tanah runtuh di Taman Bukit Permai, dekat Ampang Jaya, di sini, yang turut menyebabkan 15 kediaman terkesan.

Dalam kejadian kira-kira jam 5.30 petang itu, dua kediaman dikatakan tertimbus sepenuhnya, manakala baki yang lain separa terjejas.

Pengarah Jabatan Bomba dan Penyelamat Malaysia (JBPM) Selangor, Norazam Khamis berkata, berdasarkan maklumat awal saksi menyatakan empat mangsa masih hidup berkemungkinan tertimbus dalam kejadian ini.

“Pegawai dan anggota Balai Bomba Penyelamat (BBP) Pandan digerakkan ke lokasi kejadian sebaik menerima panggilan jam 5.54 petang, sebelum tiba dan melakukan usaha menyelamatkan mangsa.”

[ KEMASKINI ]
#TanahRuntuh di Taman Bukit Permai, Ampang: 15 rumah terlibat, 10 kenderaan terjejas, terdapat 5 orang mangsa.
Mangsa pertama 1⃣:
6.54 PM: seorang lelaki warga emas (Selamat)
Mangsa ke-2⃣ :
7. 53 PM: seorang wanita warga emas (Meninggal Dunia)
Mangsa ke-3⃣ :
11.00 PM: seorang lelaki (Meninggal Dunia)
Mangsa ke-4⃣ :
12.46 AM: seorang lelaki ( Meninggal Dunia)
Mangsa ke-5⃣ :
1. 59 AM: seorang lelaki (Meninggal Dunia)

▶Operasi SAR ditamatkan susulan penemuan kesemua mangsa yang terlibat.
Sumber⚡Jabatan Bomba & Penyelamat Malaysia (Fire & Rescue Department of Malaysia)

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Isteri Dah Macam Bibik, Bila Suami Buat Tak Tahu, Anak Pun Ikut Sekali! Moga Jadi Iktibar.

Bahagia itu bukan sekadar wang ringgit semata, tetapi hubungan yang baik dan layanan yang manis antara pasangan.

Bagi suami, jangan meletakan beban menguruskan rumahtangga sepenuhnya kepada isteri. Sebaliknya ringan tulang dan tidak berkira dalam membantu isteri. Cara sebegini menjadi teladan kepada anakm-anak. Hingga isteri bagaikan ‘bibik’ di rumah sendiri.

Begitulah yang dikongsi oleh saudara Mohd Fhais yang meluahkan sikap segelintir suami yang membiarkan isteri seorang diri menguruskan rumahtangga.

Ayah Buat.. Anak Ikut.. Mak Jadi Mangsa

Saya perhati je gelagat pasangan yang baru kahwin ni. Makan isteri hidangkan. Lepas makan pinggan tinggal atas meja terus keluar hisap rokok. Si isteri senyum je ambil pinggan bawa ke sinki dan cuci. So sweet isteri layan suami macam raja.

Ketika belum ada anak situasi begini memang nampak sweet tapi lepas dah ada anak tabiat begini kena kurangkan.

Anak-anak belum pandai menilai. Jadinya apa sahaja yang dia lihat dia akan tiru. Termasuklah cara ayah melayan mak, dan cara mak melayan ayah. Anak akan tiru bulat bulat!

Takut mak jadi mangsa bulian anak-anak.

Yalah, mana tak kena buli kalau anak-anak makan kena di layan setiap seorang, kalau anak seorang ok lagi tapi kalau anak 3 4 5 orang? Tekanan si mak nak handle pelbagai ragam anak.

TIDAK DIDIK ANAK, MAK DAH MACAM BIBIK

Lebih ditakuti ialah bila anak tak pandai langsung nak menolong mak. Tak menolong mak memasak, pinggan kotor tinggal je dalam sinki, kerja rumah semua mak seorang yang buat.

Mak dah macam bibik, kerja nak layan kehendak suami dan anak-anak.

Mak rajin atau malas bukan isunya, yang penting sekarang kita kena mengajar anak ringan tulang dan adab sejak kecil.

Supaya dah besar nanti diorang tak menyusahkan pasangan. Terutamanya anak lelaki!

Anak lelaki akan jadi imam keluarga satu hari nanti. Kalau imam dalam solat, bacaan kena betul, tertib solat kena betul, semua berkaitan solat kena sempurna.

Begitu juga sebagai imam keluarga. Suami atau ayah mesti tunjukkan teladan yang baik pada isteri dan anak-anak, beri didikan yang terbaik dan kena jadi pemimpin yang boleh di harapkan. Barulah terbina keluarga sempurna.

Kahwin bukan tempat untuk orang yang malas atau rajin.

Kahwin hanya untuk orang yang boleh bekerjasama dan sanggup susah senang bersama.

Wallahu A’lam,

Nak sweet biarlah sweet sama-sama. Isteri layan suami macam raja, suami layanlah isteri macam permaisuri. Baru adil.

Sumber: Mohd Fhais


“Dia Takkan Ganggu Anda Lagi.” Jiran Kurang Senang Anak Autisme Bising, Keluarga Adam Akur Kontrak Rumah Sewa Tak Diperbaharui!

Luahan hati seorang bapa mengenai kontrak sewa rumah tidak diperbaharui tuan rumah mencuri perhatian warganet.

Dalam perkongsian menerusi laman Instagramnya, pemilik nama Iman Wan memberitahu, perkara tersebut berpunca daripada anak lelakinya yang merupakan seorang autisme.

Menurutnya lagi, perkara tersebut berpunca daripada  aduan dilakukan oleh jiran-jirannya yang kurang senang dengan kehadiran anak istimewanya Adam di kediaman mereka di Temasya Suria, Shah Alam, Selangor.

“Kepada jiran kiri dan kanan, kami tahu apa anda buat dan kami tahu anda orang macam mana. Tapi jangan bimbang, hasrat anda sudah tercapai.

“Anda sudah berjaya membuatkan pemilik tidak memperbaharui kontrak sewaan kami. Kami akan berpindah keluar pada hujung bulan ini. Anak saya tidak akan menjadi gangguan kepada anda lagi.

“Minta maaf atas masalah yang ditimbulkan. Anda boleh menjalani kehidupan dengan tenang selepas ini,” ujar Iman lagi dengan panjang lebar.

Adam atau nama penuhnya Adam Wan Mun Yu sebelum ini menjadi perhatian apabila ahli keluarga sering berkongsi berkongsi foto dan video memaparkan rutin hariannya sebagai penghidap masalah spekrum autistik (ASD).

Menurut Iman Wan lagi, anak keduanya itu tidak membuat bising pada setiap masa selain menyifatkan orang ramai masih kurang empati, belas kasihan dan pemahaman terhadap golongan autisme.

“Adam tidak bising setiap hari dan kalau berlaku, ia tidak pernah dari subuh hingga malam. Kami tahu daripada sumber yang boleh dipercayai, perkara ini berlaku kerana pemilik tertekan menerima aduan dilakukan dua jiran kami.

“Kami faham dan sedar di mana kami duduk. Kami berharap untuk berpindah apabila rumah kami akan siap sepenuhnya dalam beberapa tahun lagi, tetapi Allah mempunyai perancangan lebih baik,” ujarnya lagi.

Perkongsian tersebut meraih perhatian ramai, rata-rata mengucapkan rasa simpati kerana kontrak sewaan tidak diperbaharui dan menitipkan doa semoga dipermudahkan segala urusan Iman Wan sekeluarga.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Rupanya Nak Anak Remaja Suka Bantu Buat Kerja Rumah, Begini Prof Ni Kongsikan Tipsnya!

Dulu masa anak-anak masih kecil tentu kita membayangkan jika mereka meningkat remaja, semakin mudahlah untuk mereka membantu kita di rumah.

Namun bila anak semakin membesar, lain pula jadinya. Tidak mudah juga rupanya untuk anak-anak ringan tulang membantu kita melakukan kerja-kerja rumah. Selagi tidak disuruh, selagi itu semuanya seakan ‘liat’ untuk melakukan kerja-kerja seperti menyapu, melipat kain, mencuci pinggan dan sebagainya.

Pun begitu tahukah anda, sebenarnya ada trik dan tips yang boleh dilakukan oleh anda untuk menarik minat anak-anak remaja ini melakukan kerja-kerja mengurus rumah dan sebagainya.

Ini sebagaimana perkongsian daripada Dr Shima Mahiddin, beliau merupakan seorang pensyarah di UIAM dan juga merupakan pensyarah kanan di UPM. Malah mempunyai sijil hipnosis, hipnoterapi, magnetism for healing, nyata punya pengalaman luas untuk berkongsi ilmu.

Melalui postingnya terdahulu ada menyentuh tentang bagaimana didik anak remaja dengan penuh kasih sayang agar ringan tulang membantu ibu di rumah. Jujur kita katakan bukan mudah sebenarnya berdepan dengan anak-anak yang telah remaja, cabarannya jauh berbeza berbanding mereka masa kecil. Memang lagi mudah untuk dapatkan bantuan daripada mereka.

Menyedari senario ini, ada baiknya kita sebagai ibu bapa ketahui cara betul untuk mendekati jiwa anak remaja agar mudah mendengar kata dan sekali gus ringan tulang membantu kita pada bila-bila masa diperlukan.

Nak tahu detail, jom semak!

Saya percaya menjadi ibu bapa kepada remaja belasan tahun mungkin merupakan tugas yang paling sukar berbanding ketika anak-anak masih kecil. Jika tidak diurus zaman remaja mereka, fahamlah kita apa akibatnya.

Dikatakan pada zaman remaja, rakan-rakan dan media lebih berkuasa dalam hidup mereka. Tetapi kajian dan pengalaman menunjukkan dengan jelas : ibu bapa adalah sangat penting dalam kehidupan remaja.

Remaja belasan tahun perlukan sokongan, panduan dan perhatian daripada ibu bapa seperti mana waktu mereka kanak-kanak juga. Jadi, bagaimana hari ini kita dapat bentuk mereka supaya mereka seronok untuk bantu kita buat kerja di rumah.

1. Agihkan Tugas
Lagi-lagi bila kita ada anak yang ramai. Maka, pengagihan tugas di rumah ni penting. Masing-masing perlu diberi tugas dan tanggungjawab yang sesuai ikut usia mereka.

2. Berikan Pujian
Siapa yang tak suka dipuji. Boleh kembang kempis hidung bila dipuji. Pujian dan kata-kata yang baik boleh merangsang dan menaikkan semangat anak-anak untuk lebih rajin membantu pada masa akan datang.

3. Banyakkan Bersabar
Bukan mudah untuk mendidik anak-anak buat kerja rumah. Kita pun tak boleh nak harapkan mereka buat kerja rumah dengan sempurna. Jika ada yang tak kena, mahu tak mahu memang kena sabar. Dengan penuh kasih sayang kita perlu beritahu mereka kenapa perlu begitu dan begini.

Contohnya, anak remaja lelaki yang rajin membantu ibunya di dapur adalah “bakal dambaan suami setiap wanita” kerana dia lebih memahami susah payah seorang isteri bila berkahwin nanti. Dia akan menjadi suami yang lebih bertolak ansur bukan suami yang hanya tahu memberi arahan dan mengharapkan segalanya tersedia untuknya.?

Anak remaja perempuan pula, kita boleh ajak shopping bersama-sama membeli barang dapur dan memasak makanan feveret dia.

Dengan penuh kasih sayang dan puji-pujian kita boleh menyampaikan pesanan, bahawa suatu hari nanti walau setinggi mana pun dia belajar, hasil air tangan isterilah yang sangat suami dan anak-anak nantikan. Betapa istimewanya dia mempunyai kelebihan resepi masakan sendiri yang didambakan bakal calon suami.


“Hebat Hari Ke 8 Dah Pakai Kasut Tumit Tinggi.” Wawa Zainal Dalam Pantang Dah Mula Kerja, Cepatnya Kurus!

WawaUsahawan yang juga pelakon, Wawa Zainal  dilihat berkunjung ke pejabatnya bagi tujuan pemeriksaan produk keluaran terbaru iaitu minyak wangi keluaran syarikatnya.

Seolah-olah sudah menjadi perkara biasa buat wanita ini, usai melahirkan anak sudah mula kembali bekerja.

Pemilik nama sebenar Nur Hawa Zainal yang baru genap seminggu menjalani tempoh berpantang selepas bersalin anak keempat dilihat kembali berkerja dan hadir ke pejabat perniagaan miliknya.

“Day 8 pantang & singgah oficce kejap check stock #wawaparfum mendarat di HQ.

“Alhamdulillah sambutan luar biasa yela customer @wawacosmeticshq da lama sgt ternanti nanti perfume saiz besar ni kan sumpah wangi,” tulisnya.

Menjengah ke ruangan komen, rata-rata menyifatkan Wawa sebagai seorang wanita yang hebat kerana tampak aktif serta cergas meski dirinya masih dalam tempoh berpantang.

Tak kurang juga yang memberi nasihat buat anak kelahiran Negeri DiBawah Bayu itu.


Rawatan Anak Saudara Fattah Amin Cecah RM9 Juta, Ada Masa Dua Bulan Lagi, Undang Sebak Wargamaya

Siapa tidak kenal dengan pasangan selebriti popular yang cukup disenangi ramai iaitu Fattah Amin. Fattah merupakan anak sulung mempunyai mempunyai tiga adik perempuan, Farhana, Raihan dan Intan serta seorang lagi adik beradik lelaki, Farhan.

Muat naik terkini pelakon terkenal kesayangan ramai, Fattah yang juga merupakan suami kepada Nur Fazura yang juga pelakon mengundang sebak peminat aktor ini di media sosialnya. Dalam pada itu, Fazura juga dilihat turut berkongsi maklumat yang sama di Instastorinya.

Perkongsian ini telah mengundang sebak wargamaya setelah mengetahui penyakit anak suadara pelakon ini.

RAWATAN CECAH HINGGA 9 JUTA

Fattah memuatnaik foto anak saudaranya, Wan Muhammad Naail dengan alat bantuan pernafasan dengan menitipkan doa dipermudahkan urusan dan kesihatan.

Sebelum itu, ibu kepada Nail merupakan adik ke tiga kepada Fattah Amin, Raihan telah memuat naik kenyataan memohon bantuan rawatan buat anak ketigannya itu.

“Moga Allah bantu permudahkan urusan adikku dan kesihatan baby Naail.”

Menurut Raihan, Nail memerlukan rawatan sebelum usia anaknya masuk 6 bulan. Tidak pernah berkongsi mengenai kesihatan anaknya sebelum ini, Raihan memberitahu Nail mempunyai masa hanya dua bulan sahaja.

Katanya, ubat yang paling berkesan untuk merawat anaknya adalah Ubat Zolgensma berharga lebih kurang RM9 juta.

Hati ibu ayah mana yang tidak sebak melihat kesakitan yang ditanggung oleh anak yang memerlukan kos yang sangat tinggi. Dia dan suami telah mengambil keputusan untuk memohon sumbangan orang ramai untuk bantuan rawatan anak kesayangannya.

Raihan berharap sumbangan orang ramai dapat meringankan beban keperluan anaknya dan memohon mendoakan kesejahteraan buat anaknya.

UBAT ZOLGENSMA  PALING MAHAL DI USA

“Treatment plan untuk Naail perlu buat sebelum Naail masuk 6 bulan. Ada masa 2 bulan sahaja lagi.”

“Ubat paling efektif adalah Gene Theraphy, iaitu Ubat Zolgensma yang harganya mencecah 1.9 million USD lebih kurang RM9 juta.”

“Dengan itu, kami ibu ayah adik Naail ingin memohon sedikit bantuan untuk rawatan penyakit anak kami.”

Sumbangan boleh disalurkan ke akaun ibu Naail:
MAYBANK
512334355235
SITI NORRAIHAN MOHD AMIN
Ref: Sumbangan Naail

“Genap usia 4 bulan, result genetik keluar dan anak kami Wan Muhammad Naail disahkan mempunyai sakit genetik, SPINAL MUSCULAR ATROPHY (SMA) type 1.”

“Kami sudah bersiap sedia dan positif sebelum doktor bagitahu kami, namun air mata tetap mengalir apabila doktor mengatakan, tanpa penjagaan yang Rapi, hampir 95% pengidap SMA type 1 tidak akan dapat survive sehingga umur 2 tahun.”

“SMA adalah sejenis penyakit berkaitan saraf yang pergi ke seluruh otot badan. Kerana tiadanya DNA SMN1 yang berupaya memanjangkan hayat saraf cabang ini, menyebabkan saraf-saraf ini boleh mati.”

“Dan kesannya, pergerakan baby semakin lemah termasuk otot-otot organ seperti paru-paru. Penyakit ini diketegorikan sebagai Rare Disease, penyakit jarang jumpa. (Boleh google)”

“Dari segi ubat. Ianya ada 3 jenis ubat. Dan ubatnya sangat mahal. Ubat paling efektif adalah Gene Theraphy, iaitu Ubat Zolgensma yang harganya mencecah 1.9 million USD lebih kurang RM9 juta. Ianya diketegorikan Ubat paling mahal di USA. (Boleh google)”

Untuk makluman, Raihan dan suami melangsungkan perkahwinan mereka kira-kira 5 tahun lalu dan dikurniakan tiga orang cahayamata iaitu Dua lelaki dan seorang perempuan.

WARGAMAYA TITIP DOA

Meninjau diruangan di komen rata-rata wargamaya meluahkan rasa sebak dengan penyakit  anak saudara aktor berkenaan. Ramai menitipkan doa supaya bayi Nail diberikan kesembuhan dan dipermudahkan urusan.


Nak DIY Cantikkan Rumah Tanpa ‘Rabakkan’ Poket, Kena Ada Ilmu Kelengkapan Bertukang. Lelaki Ini Kongsi Jenis ‘Tools’ Barulah Tak Salah Beli!

Ramai yangn suka bertukang untuk mencantikkan rumah kediaman. Maklumlah apabila lakukan sendiri pasti kos dapat dikurangkan.

Namun, untuk bertukang ni kena ada ilmu perkakasan. Kena tahu barang apa yang harus digunakan termasuk peralatan gerudi.

Sebagaimana perkongsian lelaki ini memberi info jenis-jenis gerudi mengikut kesesuaian.

Berkenaan dgn ada group member yg salah beli tools haritu, harini berkesempatan jgk utk bg tips pasal tools. Ni utk newbie ja, yg dh pro tu boleh la tmbah sikit2 tips utk member nk beli tools. Sini aku pakai brand DCA, bkn nk promote brand ni tp sbb brand ni senang cari dan bnyk comparison back to back dgn brand ni.
1. Jgn salah beli tools utk buat sesuatu kerja.
– Contoh : Nk tebuk beam tp pakai electric drill. Mmg tukar 8 jenis mata drill pun xkan berlubang sbb xda impact.
2. Jgn salah sebut atau salah type masa nk beli tools.
– Contoh : tulis drill, mmg beribu2 jenis drill la dia keluar. Ataupun gi kedai pastu ckp nk drill tp xckp pun utk kerja apa. Skali dia bg drill nk tebuk dinding sedangkan time tu nk pasang skru.
3. Baca spec atau detail dulu sebelum beli. Ni utk advance dh.
– Contoh : Max speed r.p.m utk tools baru ni 1500 tp yg beli dulu r.p.m dia 2000, baik pakai yg lama ja lagi laju…. ye dok?
Tp ada la pro n contra dia.
4. Bateri atau wayar??
– Kalo bateri org panggil Cordless.Kalo wayar org panggil electric.
– Contoh : Cordless drill dan electric drill, Cordless hammer drill, Electric hammer drill dn vise versa.
___________________________________________________________
1. Cordless Drill

– utk pasang skru yg pendek atau yg panjang dlm 2 inci, nk pasang skru 3 inci pun boleh tp tgk torque dia la. Lagi tinggi torque lagi padu dia masuk.
– Check rpm dan torque, the higher the better.
– Bateri plk zaman sekarang dh higher than 12v dh, lgi tinggi voltage lagi kuat.
– Sekarang ada yg 2.0 Ah dan 4.0Ah. Dia umpama mcm usb la 1.0 la 2.0 la, 3.0 la. Lgi tggi lagi tahan lama.Ah tu ampere hour, mls nk explain google sendiri dan pastikan bateri ru Li-ion atau nama panjangnya Lithium ion, bateri xkan habis terus dan susut power kalau simpan dan xguna lama. Dia ada jgak simpan power dlm 20% cmtu.

2. Cordless Hammer Drill

– haaaa yg ni jgn percaya sgt hammer dia tu, pernah beli dan pakai dulu. Lemau gila nk habis 1 lubang pun, mmg la dia ada hammer tp lembut hanat tmbah plk kalo atas tile or beam, mmg lusa pun xberlubang lgi.
– utk dinding lembut boleh la tebuk sikit2.
– bunyi kurang kuat sikit masa tebuk, boleh la xkena complain dgn jiran sebelah. Tapi……. mkn masa sikit kalo nk tebuk bnyk lubang.
– bateri mcm yg explain kt atas tu.
2.1 Cordless Rotary Hammer Drill ( xda gmbar)
-utk tebuk lubang kt dinding dan beam tp power dia kurang sikit dr electric hammer drill dan rotary hammer drill walaupun speed dan torque dia sama. tambah plk kalo bateri dh nk kong. Silap2 baling ke lantai sbb tgh sedap2 tebuk bateri plk habis, mmg mendapat la.
– hack dinding pun boleh tp yg ringan2 dan sikit2 boleh la, nk hack lama2 kang syg plk kalo rosak.
– bateri sama mcm kt atas.

3. Cordless Brushes

– pernah tgk org kunci tayar keta kt kedai? ha….yg ni la.
– kalo pomen mmg sedap pakai yg ni tp power stakat nut keta ja la.
– pakai bateri gak

4. Cordless impact driver

– kalo nk masukkan skru dlm kayu jati ke cengal le senyum ja, kot skru tu plk yg putus.
– lgi tinggi torque lagi padu.
– diingatkan ya, ni impact bkn hammer walaupun lambangnya sama. Kalo pernah buka magnet moto cub c70 dulu mmg paham la apa itu impact.
– bateri sama mcm atas.

5. Electric Drill

– yg ni pun kalo nk pasang skru bumbung yg mata 8 tu pun senyum jgak, cuma leceh kat wayar je la nk kena tarik extension.
– kalo nk tebuk dinding utk buat lubang 2-3 inci pakai mata diamond tu disarankan pakai yg ni la. Nk tebuk lubang pakai drill bit pun boleh jgak tp lecehnya bnyk sbb lmbat jgak, bising tu nauzubillah la masuknya xsampai kemana pun.
– moral of the story jgn pakai yg ni utk tebuk dinding kang jiran sebelah report kata langgar sop plk.
– 1 lubang 2-3 minit, kalo beam or concrete xyah cita la.

6.Rotary Hammer

– 100% utk tebuk dan hack dinding.
– bising jgak tp puas hati sbb cpt ja masuk
– pakai wayar dan harga mampu milik.
– kalo rosak bleh repair or beli baru kalo kerap sgt rosak.
– lgi besar mata drill bit tu lagi lama masa nk tebuk lubang.
– boleh support dr 5mm smpai 32mm.
– wayar.
– 1 lubang = 1.2 second.

7. Percussion Hammer

– yg ni kalo nk hack tile ka beam ka, dinding ka smbil pejam mata pun boleh sbb takut nnti serpihan masuk mata. Hahah…
– tebuk lubang smpai bilik jiran sebelah pun boleh.
– berat gila…. 6.8kg wei, mcm kandaq beras yg kita beli tu tp cuba pegang utk 15-30 minit tgk. Mau mkn nasik tgn parkinson.
– bising? yakmat!
Tu saja utk tips dan info kali ni, harap membantu. Letih baq hang karangan.

Selamat bertukang!


Khasiat Ulam Raja Yang Kena Tahu, Patutlah Orang Dulu-Dulu Mesti Ada Dalam Menu Harian.

Ulam raja merupakan sejenis tumbuhan liar yang mudah tumbuh pada kawasan yang luas serta terdedah kepada cahaya matahari dan ianya pada asalnya berasal dari Amerika latin. Kini, tumbuhan ini semakin mudah didapati di seluruh negara Asia dan mendapat permintaan ramai berikutan daripada khasiatnya yang bermanfaat. Ianya mengandungi nutrien lengkap yang berkhasiat seperti protein, lemak, kalsium, karbohidrat dan juga vitamin A.

Ikuti perkongsian Dr Zubaidi Hj Ahmad kebaikkan ulam raja.

Ulam Raja atau cosmos caudatus popular di Malaysia, Indonesia dan Brunei sebagai hidangan tambahan dalam menu bersama sambal.
Ia mengandungi nilai kalori yang rendah, dan pelbagai nutrisi.
Setiap 100 gm Ulam Raja mengandungi:
• Tenaga 20 Kcal
• Karbohidratg 0.5 gm
• Protein 3.0 gm
• Serat 1.6 gm
• Vitamin C 65.0 mg
• Thiamin (B1) 0.15 mg
• Riboflavin (B2) 0.25 mg
• Kalium 430mg
• Fosforus 35 mg
• Kalsium 250 mg
• Magnesium 50 mg
• Zat besi 5.0 mg

Selain itu, kebaikan Ulam Raja ialah :
1. Mengawal paras gula
Pesakit diabetes yang amalkan 15 gram ulam raja setiap hari selama lapan minggu menunjukkan paras bacaan glukosa dalam darah yang lebih terkawal. Ini kerana ulam raja berbanding pesakit yang tidak mengambil ulam raja kerana ia meningkatkan paras sensitiviti insulin.l
2. Mengurangkan risiko penyakit kardiovaskular
Ulam raja kaya dengan sumber sebatian bioaktif seperti asid askorbik, asid klorogenik, quercetin, dan proathocyanidin dapat mengurangkan risiko penyakit diabetes, darah tinggi dan tahap kolestrol yang tinggi. Selain itu ia dapat menurunkan tahap keradangan dalam tubuh.
3. Kaya dengan sumber antioksida
Ulam raja mengandungi sebatian antioksida yang tertinggi, yang penting untuk melawan radikal bebas yang terhasil akibat proses pencernaan makanan yang bersifat karsinogenik atau terdedah kepada persekitaran yang tercemar.
4. Mengurangkan tekanan darah tinggi
Ulam raja dapat mengurangkan tekanan darah tinggi (terutama pre-hipertensi) kerana, ia bersifat anti-diuretik.
5. Perlindungan terhadap tulang
Ulam raja mampu mengelakkan dari penyakit osteoporosis.
6. Meningkatkan fungsi Hati
Ulam raja dapat menguatkan fungsi organ hati dengan melancarkan pembuangan bahan kumuh yang terkumpul.
7. Bertindak sebagai anti-kulat and anti-microb
Phenylpropane yang berada pada akar ulam raja bersifat anti-kulat seperti kulat Cladosporium cucumerinum, Candida albicans dan anti-mikrob terhadap lima jenis bakteria seperti Bacillus subtilis, Staphylococcus aureus, Escherichia coli, Pseudomonas aeruginosa dan Candida albicans.
Kesimpulan
Pengamalan ulam raja sebagai sumber alternatif dalam perubatan moden masih diperingkat awal tetapi terbukti banyak khasiat-khasiat untuk kesihatan.
Ia juga tidak memberikan sebarang kesan sampingan terhadap pengguna.
Semoga bermanfaat.


Buat Sendiri Meatball & Sos Swedish. Lebih Jimat Dan Anak Boleh Makan Puas-Puas!

Anda peminat Meatball dari Ikea? Rasa sosnya yang lazat ditambah dengan saiz bebola dagingnya yang besar membuatkan ramai yang sanggup beratur lama untuk membelinya.

Bagi yang ingin mencuba sendiri resipi meatball ini untuk hidangan seisi keluarga, boleh ikut resipi yang dkongsikan oleh Tahrunnisah Jali menerusi laman facebooknya.

Menurutnya, resepi asal diperoleh dari kak Sue Norrman yg kini menetap di Sweden.
dia sangat berpuas hati dengan resepi kak sue. Rupa-rupanya, Kak sue mengambik resepi asli swedish meatball dari mak mentuanya. kemudian, Kak Sue ubah ikut cita rasa.

Buat anda yang ingin mencuba sendiri, boleh tengok resipi di bawah ini.

Swedish Meatball Sue Norrman

Meatball homemade
Bahan2 :-
500 gm Daging Kisar
1/2 biji bawang besar – cincang halus (*)
1 sdm butter. (*)
3/4 sdt lada hitam- powder
1 sdt kryddpeppar@ mixed spices
1/3 serbuk kayu manis- saya tambah
1/3 sdt gula
1-1/2 sdt garam
2 sdm bread crumb- kisar halus
30 ml fresh milk.
1 biji telur ‘c’- saya tak guna tapi klau nak boleh masukan.

Cara :-

1) Tumis yang bertanda (*) keperangan dan ketepikan.
2) Satukan bahan-bahan selebihnya dan sebatikan rata. masuk bawang tadi sekali dengan butter. Uli lagi sebati dan bulat-bulatkan ikut besar mana yang kalian suka.
3) Guna non stik pan, masuk kan sikit butter sikit dan masak api sederhana. tutup pan supaya masak rata dan balik-balikkan kejap hingga masak.

p/s .- butter dalam pan jangan di buang. Boleh guna untuk membuat sos.

Sos Gravy

Butter lepas masak meatball.
2 Cawan chicken stok
2 Cawan whipping krim (*)
1 sdm kicap cair
1 ketul kiub ayam
lada hitam sikit – serbuk
1/2-1 sdm tepug kentang bancuh dengan air sikit untuk memekat.
garam/gula- tambahan kalau kurang rasa.

cara :-

1) Satukan semua bahan kecuali yang bertanda (*) dan bancuhan tepung kentang.
2) Didihkan dan rasa secukupnya baru masukan (*). Didihkan lagi dalam seminit dan kecilkan api masuk bancuhan tepung sikit-sikit . jangan terlalu pekat.

sampingan – lingon jem dan kentang. Boleh ganti mix friuts jem


Nak Halau Monyet Masuk Kebun, Ular Sawa Nampak ‘Real’ Hanya Guna Tayar Terpakai, Netizen Kagum!

Tular di media sosial beberapa keping gambar seakan ular sawa yang besar. Ia membuatkan ramai netizen terkejut!

Sekali pandang memang nampak real! Namun hakikatnya ia adalah ular sawa buatan yang hanya mengunakan tayar terpakai.

Namun ekoran tidak mempunyai luang masa untuk membuatnya, dia telah berkongsi cara membuat ular sawa buatan itu. Jom lihat caranya!

Salam. Saya mohon maaf  bagi sesiapa yg ade pm saya nak order ular, bkan saya tak mahu terima tpi saya tidak cukup tangan hendak membuatnya kerana nak kena bgi masa siram pokok, tabur baja (pokok durian sedang dlm proses pembungaan skrg ni).
Jadi saya kongsikan lah sedikit cara2 dan brg yg saya gunakan buat ular tedung ni bgi sesiapa yg ingin cuba membuatnya.

Bahan-bahan

-2 biji tayar motor
-Alatan memotong yg saya gunakan hanyalah grinder mata fiber biasa. Tpi penggunaan grinder perlu hati2 dan kelengkapan safety mesti pakai seperti glove, boots, safety spec, dan mask. Kebiasaannya, semasa memotong serpihan tayar akan panas dan mencair serta mengeluarkan asap. Jadi keutamaan safety pada glove, spec, dan mask.
-Cordless untuk kerja2 menyekru dan menebuk lubang.
-Batang rod
-Cat (warna pilihan sendiri). Saya hanya pakai lebihan cat varnish pintu je. Cuma cat warna je beli sendiri.. Kalo modal besar, nak pakai spray pon boleh.

Langkah penyediaan:

1) hanya 1 tayar saja di potong bgi memutuskan gelungan bentuk tayar.

2) tayar yg diputuskan gelungan bentuk tayar, keluarkan bahagian dalam tayar keluar dan akan menjadi lipatan dan bentuk seperti ular dah.

3) tayar yg satu lagi hanya perlu dibuat lubang pada bahagian tayar yg menyentuh permukaan lantai atau tanah (ikut suka nk berapa banyak lubang) untuk nk elakkan air bertakung dalam tayar ketika hujan.

4) selitkan tayar yg membentuk ular kedalam bahagian tayar yg satu lagi.

5) gunakan rod sebagai penongkat untuk menampakkn seperti ular berdiri.

6) penambahan sendiri untuk bhagian mata, lidah, mulut dan taring.. (ikot citarasa masing2). Nak pakai penutup botol pon boleh, nak pakai serpihan kayu pon boleh.

7) saya basuh dan sental dengan berus sabut untuk hilangkan kotoran yg melekat pada tayar.

8.Saya sapukan layer lebihan cat varnish pintu saya pada ular( nmpk agak berkilat)

9) selepas kering, saya tacap cat warna dan jemur.. Haa, kn dah siap tu..
Ular sawa saya dah tempatkan kt kawasan yg selalu monyet bertenggek, tinggal nk beli patung monyet je nk selit2kn kt ular sawa tu..

Insyaallah kalo ade masa saya kongsikan cara buat itik pulak yee..Semoga bermanfaat dan Selamat mencuba bgi sesiapa yg ingin cuba membuatnya sendiri.

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


10 Makanan Wanita Bergelar Isteri Wajib Ambil, Jangan Elakkan Sebab Ada Banyak Khasiatnya, Memang Superb!

Nak cantik dalam sekelip mata bukannya mudah. Cantik dengan solekan memang pantas namun kecantikan bersifat sementara itu langsung tiada sifat semulajadinya.

Sebagai wanita, memilih makanan yang tinggi khasiat amat membantu untuk kekal sihat sekaligus tampil cantik. Apa yang wanita perlu tahu, banyak makanan yang khusus untuk kecantikan dalaman wanita. Apakah jenis makanan itu?

Kapsikum Merah
Sebiji buah kapsikum merah mengandung 100 peratus keperluan vitamin C harian anda. Malah sayur ini juga mengandungi serat diet dan vitamin B6.

Coklat
Antioksidan dalam coklat menghilangkan masalah kulit kasar dan dikatakan mampu melindungi kulit daripada sinar matahari. Bukan itu sahaja, malahan koko dalam coklat juga buat arteri jadi lebih relaks.

Salmon
Bagi peminat ikan salmon, andalah wanita paling bertuah. Yang anda perlu tahu, ikan salmon kaya dengan lemak omega-3 yang membantu mengurangkan inflamasi, kedut dan juga masalah jerawat. Hebat bukan?

Minyak Kelapa
Minyak kelapa kaya dengan vitamin E yang dapat melembutkan kulit dan bebas jerawat. Jika anda penggemar minyak kelapa dara, cuba anda bayangkan kuasa hebatkan kepada kulit anda.

Teh Hijau
Teh hijau sememangnya sihat untuk tubuh. Mengapa? Kerana kandungan L-theanine yang terdapat di dalamnya membantu tubuh menjadi lebih relaks dan mengubati stress. Mulakan hari anda dengan secawan teh hijau panas sekarang.

Bayam
Sayur bayam memang banyak khasiatnya. Bagi aspek kecantikan, bayam yang tinggi antioksidan mampu melawan semua jenis masalah kulit. Jadi mengapa anda harus mengelakkan sayur ini? Menu bayam rebus atau ditumis dengan sedikit minyak sudah menjadikan ia berbaloi dan untuk nampak cantik.

Chia Seed
Chia seed mungkin baru diterima dalam masyarakat kita sedangkan makanan ini sudah lama diketahui akan khasiatnya. Lemak Omega-3 yang terdapat dalam flax seeds dan chia seeds sempurna untuk melawan kedutan dan jerawat.

Seleri
Seleri yang selalunya dimakan mentah bersama sos istimewa juga dijadikan bahan sampingan dalam sup sebenarnya banyak menfaat untuk kulit cantik. Ia mengandungi sodium dan potasium yang membantu kulit dari dehidrasi.

Betik
Buah tempatan ini usah dipandang remeh kerana fungsinya cukup besar untuk kulit yang cantik. Betik rendah fruktosa dan mengandung nutrisi antioksidan, kaya vitamin C dan E serta beta karoten, yang bagus untuk jerawat.

Lobak Merah
Selain baik untuk kesihatan mata, lobak yang kaya dengan vitamin A ini mampu mencegah produksi sel berlebihan dalam lapisan luar kulit. Mata cantik kulit pun tampil cantik. Jom amalkan.


Gempar Ular Sawa Merayap Dalam Pesawat, Nasib Baik Dapat ‘Detect’ Awal

eram dibuatnya apabila seekor ular didalam pesawat! Tak dapat bayangkan jika ular itu berjalar di dalam pesawat.

Banyak kes kejadian sebegini berlaku di serata dunia hingga ada pesawat terpaksa membuat pendaratan cemas apabila kehadiran haiwan berbisa ini.

Rakaman yang tular di media sosial menyaksikan seekor ular sawa berada dalam sebuah pesawat meraih perhatian ramai.

Difahamkan haiwan reptilia berukuran tiga meter berjaya dikeluarkan daripada sebuah pesawat oleh para pekerja setelah menyedari kehadiran reptilia itu.

Menerusi video yang dimuat naik oleh @MalaysiaViral, kelihatan ular tersebut berjaya dikeluarkan oleh para pekerja. Kelihatan mereka bertungkus lumus untuk menariknya keluar dari celahan bawah pesawat itu.

VIDEO

LAGI KES ULAR DALAM PESAWAT

Terdahulu, pada Februari lepas sebuah pesawat terpaksa membuat pendaratan kecemasan di Kuching, Sarawak susulan kemunculan reptilia itu ke dalam pesawat. Difahankan penumpang sebuah pesawat Air Asia yang berlepas dari Kuala Lumpur ke Tawau dikejutkan dengan penemuan seekor ular dalam kabin pesawat.

Ketua Pegawai Keselamatan Air Asia Liong Tien Ling turut memberi keterangan mengenai kejadian tersebut. Katanya, juruterbang pesawat tersebut melencongkan pesawat ke Kuching setelah tahu kejadian ini bagi menangkap ular tersebut dan mengasap pesawat berkenaan.

Kakitangan darat Air Asia Kuching juga membantu mengesan ular tersebut. Selepas ular berjaya ditangkap barulah penerbangannya ke Tawau diteruskan.

Beliau turut berkata, kejadian ini jarang berlaku tapi boleh pada mana mana pesawat pada waktu yang tidak dapat diduga. Apa sekali pun, syukurlah sebab tiada sesiapa tercedera.

Di ruangan komen, rata-rata ramai berjenaka mengenai ular tersebut. Antara komen adalah seperti berikut.


Tidur Selepas Sahur, Padahnya Akan Letih Seharian. Segera Buat 4 Xtvt Ni Untuk Elakkannya!

KESAN TIDUR SELEPAS SUBUH PADA WAKTU PUASA

Kebanyakan kita akan bangun awal pada setiap untuk bersahur. Malangnya ada di antara kita tidur semula selepas subuh selama sejam kerana mengikut nafsu untuk tidur dengan alasan untuk mendapat kesegaran di tempat kerja.

Pola kehidupan sedemikian akan mengganggu pusingan biologi di dalam badan dan ini akan menambahkan keletihan seseorang. Keadaan ini disebabkan gangguan ke atas pengeluaran hormon kortisol yang berfungsi sebagai hormon kecergasan bagi seseorang.

Apabila seseorang bangun daripada tidur setiap pagi pada pukul lima pagi untuk bersahur, rutin ini akan merangsang pengeluaran hormon kortisol pada pukul tiga atau empat pagi dan akan memuncak pada pukul 11 pagi.

Apabila rutin ini ditukarkan secara tiba-tiba, dengan tidur semula selepas subuh, pengeluaran hormon ini akan terganggu dan kita keletihan sepanjang hari berpuasa.

Jika mahu tidur sebentar, saya cadangkan masa yg sesuai antara tiga puluh minit sebelum zohor. Ambil masa 10-15 minit saja. Selepas berwudhu dan solat zohor berjemaah, insha ALLAH kita akan berasa segar walaupun berpuasa.

sumber : Dr Zubaidi Hj Ahmad

Mengetahui ada kesan tidak baik pada tubuh akibat tidur selepas sahur ada baiknya ibu-ibu praktis 4 tip ini untuk elakkan diri daripada tertidur selepas sahur khususnya pada hujung minggu.  Jom semak.

Walaupun hari cuti, apabila terdengar laungan azan Subuh, sebaiknya ibu terus mandi bersihkan diri dan berwuduk untuk menunaikan solat. Kemudian usai dengan membaca al-quran agar pengisian waktu pagi lebih bermakna.

2. Jauhi dari tempat tidur

Lazimnya bila kita nampak katil, selimut dan bantal di pagi-pagi hari, mesti dengan sendirinya mood mengantuk datang.

3. Bersenam

Walaupun berpuasa, tidak salah kiranya kita melakukan senaman ringkas bagi memastikan tubuh kekal aktif dan sihat sepanjang hari.

4. Lakukan aktiviti kegemaran

Mungkin mengemas rumah adalah menjadi aktiviti kegemaran anda setiap kali hari cuti. Jadi ambil peluang ini untuk lakukan di awal pagi memandangkan  masih bertenaga dan segar.  Bila rumah kemas di awal pagi, jadi anda ada banyak masa untuk berehat pada waktu siangnya.


‘Opah Pesan, Jangan Marah Anak Buat Sepah. Itu Tanda Anak Sihat, Nanti Masuk Asrama Sunyi Rumah.’ Deep Perkongsian Ni!

Apabila sudah berkahwin, kelahiran cahayamata memang amat dinantikan. Namun apabila anak semakin bertambah dan kian membesar, pelbagai karenah anak-anak kena hadapi. Ada ibu ayah mula menjadi seorang pemarah. Rumah bersepah pun marah. Hingga mereka lupa nikmat karenah anak-anak itu, itulah kemanisan sebuah keluarga. Momen yang akan dikenang bila meniti usia.

Sebagaimana perkongsian ini. Seorang ‘opah’ memberi peringatan bahawa nikmatilah momen-momen manis bersama ‘kenalan’ anak-anak sebelum mereka membesar.

Ikuti perkongsian ini.

Umie tengah solat kat bilik lain. Tengah-tengah solat tiba-tiba bau harum semerbak. Ni mesti ada yang tumpah.

Tak perfume, losyen. Dan hasilnya, Adik dengan penuh redha menerima musim salji yang tiba-tiba turun di Malaysia

Nak marah? Tak boleh marah sebab comel sangat.

Semoga semua ibu-ibu diberi kesabaran seluas langit dan bumi melayan karenah anak-anak yang sihat sejahtera.

Opah yang umur 87 tahun pesan:

“Biar kita penat jaga anak yang aktif, sihat dan banyak akal. Ramai orang yang nak anak dia berlari-lari, nak anak dia boleh jalan, nak anak dia boleh bergerak. Dan jangan lupa, berapa ramai orang yang bertahun menangis merayu kat Allah nak anak.

Jangan marah anak buat sepah. Tu nikmat tanda ada anak yang sihat sedang membesar dalam rumah. Bukan lama pun penat tu. Nanti dia dah masuk sekolah, dah masuk asrama, sunyi rumah.”

“Opah bukan nak cakap apa, tapi Opah perasan mak ayah sekarang ni sangat kurang sabar dengan anak. Anak salah sikit, laju je tangan tu nak cubit pukul anak. Lama-lama anak dah biasa kena cubit kena pukul, dia ingat benda tu betul, dia buat kat orang lain.”

Banyak lagi butiran permata tentang parenting dari Opah. InsyaAllah nanti saya share lagi.

Opah berpengalaman membesarkan 9 anak kandung, 4 anak tiri. Pagi-pagi sebelum Subuh keluar menoreh bawak anak. Ikan kembung 2 ekor boleh cukup makan 13 orang anak.

Lepas bersalin agak-agak badan dah segar terus pergi menoreh. Pantang tradisional nenek moyang 44 hari memang tak wujud dalam hidup Opah. Bawak baby kat depan, belakang dukung lagi sorang. Pernah ada ketikanya, menoreh dengan bawak 3 orang anak.

Tak boleh bayang macam mana kan?

Sekarang ni kacau gulai sambil dukung anak pun dah rasa terbeban sangat kan.

Macam mana Opah dulu boleh keluar menoreh sebelum Subuh, bawak anak-anak. Menoreh bukan senang. Tempat menoreh bukan dekat. Kena naik basikal dalam gelap-gelap tu. Bila menoreh pulak bukan senang. Kena membongkok-bongkok.

Hebat kan mak-mak zaman dulu?


Bila Dapur Gas Dah Berkarat & Api Tak Besar, Sebenarnya Ibu Boleh Lakukan Servis Sendiri!

Bertahun-tahun lamanya kita menggunakan dapur gas untuk memasak. Jika ingin dibandingkan keadaannya semasa baru di beli dengan saat ini, mesti jauh bezanya bukan? Yalah, dulu semuanya tip top dan kini tengok sahaja pada bentuknya, sudah berkarat dan paling sedih api pun semakin kecil sahaja.

Bila kita memasak menggunakan dapur gas sebegini, pasti urusan memasak memakan masa yang lama. Apa taknya, terpaksa memasak dengan menggunakan api kecil walaupun sudah dilaras ke api besar. Cukup menyedihkan!

Tapi tahukah anda, sebenarnya keadaan ini terjadi disebabkan adanya serpihan karat yang menutup lubang-lubang yang ada di bahagian tungku dapur gas. Hal ini boleh diatasi dan bila anda lakukan pembersihan tungku dapur gas tersebut, ia akan kembali berfungsi dengan sebaiknya.

Hari-hari dapur bekerja untuk kitakan.
Bila kali terakhir uolss servis dapur uolss?

Sesekali jom kita minta pasangan kita buat kerja romantik servis dapur kesayangan kita.

Alat-alat yang perlu disediakan

1.Playar
2.Paku saiz seinci setengah
3.WD-40 (Spray anti karat)
4.Pisau

Cara-cara servis

1.Buka tungku dari dapur (pastikan kepala gas telah ditutup atau dicabut dari tong gas)

2.Semburkan WD-40 pada keseluruhan tungku dan biarkan selama 5 minit dan kikis guna pisau (Pastikan tungku sejuk ya jangan yang panas pulak.Melecur tangan nanti)

3.Masukkan paku ke dalam lubang tungku dan ketuk guna playar (ulang pada setiap lubang)

4.Keluarkan serpihan karat melalui lubang tungku (yang bersambung dengan pemetik dapur gas tu)

5.Sembur lagi sekali anti karat WD-40 dan lap kering kemudian pasang seperti asal.(Buka tungku satu-satu ya takut lupa cara pasang kedudukan asal)

Manakala menurut  Neil Shima, dia mempunyai cara yang tersendiri dalam usaha untuk memastikan api dapur gasnya berfungsi dengan sempurna.

Dapur gas dah cuci tungku pun tapi api masih lagi kecil? Meh cuba cara saya ni.
Tapi tuk dapur yang biasa jer. Macam dapur saya ni.
In shaa Allah menjadi , Moga membantu.


“Abang Penyayang Akan Jaga Adiknya. Real Gentleman.” Alisa Takut Dirawat Doktor Gigi, Ini Yang Yusuf Lakukan Bikin Ramai Kagum!

Yusuf Iskandar dan Alisa Aisyah, anak kepada pasangan selebriti Hanis Zalikha dan Hairul Azreen. Sebut sahaja nama mereka, pasti ramai akan terbayang sekali wajah comel dua adik-beradik ini.

Keletah si adik di Instagram yang sering menyakat abangnya, manakala si abang seorang yang prihatin tetap melayan baik. Ini terbukti ketika dalam satu pemeriksaan rawatan pemeriksaan gigi. Perkongsian Video di akaun instagram mendapat perhatian warga maya  yang menunjukkan situasi ketika Alisa berada di sebuah klinik pergigian.

Disebabkan dia enggan memberi kerjasama sehinggalah muncul Yusuf dan masuk ke bilik rawatan tersebut untuk memujuk adiknya.

Apa yang membuatkan ramai terharu bila mana si kecil ini terus membuka mulut selepas abangnya meminta dia berbuat demikian. Kehadiran Yusuf membuatkan adiknya tidak kekok lagi apabila mulutnya diperiksa.


“Yang Sedikit Bila Dikongsi, Lebih Membahagiakan..”-Deep Perkongsian Cikgu Fadli Dalam Didik Anak!

Siang malam kita mencari rezeki untuk keluarga dengan harapan anak-anak dapat hidup dalam kecukupan. Kita tidak mahu melihat anak-anak hidup dalam kesusahan, begitulah naluri ibu ayah dalam membesarkan anak-anak. Serba serbi mahu yang terbaik untuk anak-anak tersayang.

Pun begitu, sebagai ibu bapa tidak dinafikan kita turut berasa bimbang tentang perlakuan anak  apabila mereka dewasa kelak. Adakah mereka akan menjadi insan yang baik? Bagaimana pula dengan tahap kasih sayang mereka adik beradik?

Pelbagai soalan bermain dalam fikiran, tetapi seperkara yang nyata ialah tingkah laku anak kita sebenarnya bergantung kepada cara dia dibesarkan.

Berkongsi berkenaan hal itu, Cikgu Mohd Fadli Salleh berkongsi kisahnya bagaimana dia membesarkan anak-anaknya dengan tidak berlebih-lebih dari pelbagai segi.

“Terlampau senang dan selesa hanya menjadikan mereka manja.”

Anak-anak dulu demand, kalau makan aiskrim ke, Starbucks ke, nak sorang satu. Kalau nak ke mana-mana nak naik kereta besar.

Selesa duduk satu seat seorang. Makan pun mewah satu sorang tak payah kongsi.

Tapi aku tak ajar gitu. Kalau beli air ke, aiskrim ke, satu tu kena kongsi dua orang. Kadang kongsi tiga. Biar berebut makan sampai bergaduh tak apa, asal kongsi.

ARTIKEL BERKAITAN :

Sama juga nak ke mana-mana, kalau berdekatan, jarak kurang sejam, memang naik Kelisa je lah. Biar berhimpit, biar sampai beriba. Biar sampai gaduh menjerit semua.

Biar. Biar. Biar.

Kerana yang sedikit bila dikongsi lebih membahagia. Yang sempit bila terhimpit makin gembira.

Kena rasa sedikit susah untuk dikenang di hari muka. Agar ada kenangan berebut airkrim, agar ada memori menangis bertolak dalam kereta kecil.

Ingatlah anak-anak. Kita cuma hamba yang menumpang di bumiNya.

Siapa pun kalian di suatu masa, jangan sesekali angkuh dan bongkak mendabik dada.

Kerana bumi di bawah ini bukan ibumu yang hamparkan.

Dan langit di atas itu bukan ayahmu yang tongkatkan.

Kita hidup berTuhan.


“Mewarisi Bakat Ayahnya..” Ikut Jejak Dunia Seni, Nora Ariffin Bangga Dengan Anak Gadisnya!

‘Mana tumpahnya kuah kalau bukan ke nasi’, itulah pepatah yang sesuai buat anak gadis Nora Ariffin, Putri Dahlia yang trending di Spotify dan Youtube selepas melancarkan single, Old Love yang turut menampilkan penyanyi muda, Yuji kini mendapat lebih dari 3 juta tontonan.

Menurut Nora yang berkongsikan maklumat ini di laman Instagramnya, dia berpendapat anak gadisnya itu mewarisi bakat seni arwah bapanya, Johan Nawawi. Malah dia sebagai ibu, turut tumpang gembira dan mendoakan agar Putri Dahlia diberi peluang untuk melangkah dengan lebih jauh.

“You are gifted Putri..Bakat itu kurniaan & anugerah Allah ..Harus sentiasa bersyukur.. Putri Dahlia mewarisi bakat dari ayahnya, arwah Johan Nawawi, kalau pun ada dari saya mungkin sedikit sahaja.

“Sebagai ibu, saya tumpang gembira & sentiasa berdoa agar Putri Dahlia diberi peluang untuk melangkah lebih jauh & kekal dengan keunikan tersendiri.” tulisnya.

Akui kehidupan ibarat sebuah roda. Nora mengatakan bahawa generasi baru harus diberi laluan untuk mewarnai industri seni.

“Lumrah kehidupan..Its a process. Hidup sebagai artis ibarat roda. Bila kita sudah meningkat usia, kita wajar beri laluan pada legasi & generasi baru untuk mewarnai industri.” tambahnya lagi.

Di akhir hantarannya, Nora memberitahu dia yang sudah menjadi anak seni selama 30 tahun itu, merasa sudah cukup bersyukur dengan segala anugerah dan pengalaman yang ada, serta bersedia untuk berkongsi ilmu.


Cukup Hanya Redakan Kepenatan Dengan Air Mata,  Fahami Hati Isteri, Catatan Ikhlas Dari Seorang Suami!

Hati seorang isteri dan suami sememangnya tidak sama. Kalau suami lebih cool, berbeza pula dengan isteri. Hati seorang isteri sememangnya perlukan sokongan kuat dibelakangnya.

Tak perlu suami untuk bertazkirah bagai setiap hari tetapi cukup hanya mendengar luahan atau memberi isteri ruang untuk melepaskan kepenatannya. Simple tapi percayalah, isteri amat menghargainya.

Tiba di rumah dari tempat kerja, wajah isteri tak seceria biasa. Suram, mendung, redup.

Kenapa? Hati saya tertanya-tanya.

Saya ikut masuk ke bilik selepas anak-anak menyalami saya, terus bertanya isteri, “OK ke?”

Semestinya ada perkara yang tak kena, kerana isteri saya bergenang air mata. Menangis.

Aduh duh duh, saya kalah pada air matanya. Tak suka.

“Ada apa ni?” tanya saya lagi. Bukan nada memaksa, tetapi mahu tahu.

Jawab isteri, “Penat… Sebab penat.”

Akal, emosi dan naluri saya ini sebagai seorang lelaki tak mampu nak faham apa kaitan penat dengan menangis. Biasanya penat, kita tidur. Atau rehat bagi melepaskan penat. Takkanlah menangis sebab penat?

“Tinggalkan Sayang 5 minit. Abang layan anak-anak ye,” pinta isteri. Air matanya mengalir deras mengalahkan aliran Sungai Torrens.

“OK,” jawab saya. Tenang. Tak mahu menambah duka.

Akur, saya keluar menyantuni anak-anak. Layan bermain, walaupun saya masih berpakaian kerja. Tak jadi tukar tadi.

Entah apalah jadinya dengan isteri keseorangan di dalam bilik, risau juga.

5 minit kemudian, isteri keluar. Matanya masih merah akibat nangis, tetapi bibirnya sudah menguntumkan senyuman. Melayani saya suaminya seperti biasa, melayani anak-anak kami dengan gembira. Alhamdulillah.

Saya tak faham apa kaitan kepenatan dengan air mata. Tetapi saya faham saya seorang lelaki takkan mampu nak faham sepenuhnya tentang hati, jiwa dan perasaan wanita. Saya seorang suami tak mampu nak faham seluruhnya tentang isteri. Jadi, ada kalanya apabila dia minta untuk menangis, saya turutkan saja.

Tak dapat 1 atau 2 jam shopping atau bersuka-ria dengan rakan-rakan di luar tanpa suami dan anak-anak, dapat 5 minit mengalirkan air mata juga me-time buat seorang isteri bergelar ibu. Itulah isteri saya. Subhanallah.

Sesungguhnya wanita dan air mata tak boleh dipisahkan, dan tak perlu dipisahkan. Biarkan saja. Air mata itu kelemahannya, air mata. Itu jugalah kekuatannya.

Tahun ini sedang menjengah tahun ke-9 pernikahan kami, tetapi proses memahami isteri tetap terus berjalan. Tak pernah berhenti.

Ramai orang mahu menikahi orang yang dicintainya, tetapi tak ramai orang terus mencintai orang yang dinikahinya. Saya mahu jadi kedua-duanya.

Catatan ikhlas seorang suami,
Dr Syahr Musafir.
Suami kepada isterinya, Pn Rahimah AR #ZawjahHijab.

Kredit: Syahr Musafir


“Hustle Membuahkan Hasil!”- Najwa Latif Tamat Pengajian, Bakal Bergelar Doktor

Najwa Latif atau nama sebenarnya, Imratul Najwa Abdul Latif merupakan antara penyanyi yang telah terbukti berbakat dari segi nyanyian dan bermain alat muzik sehingga pernah menimbulkan satu fenomena pada suatu ketika dulu.

Kredit gambar instagram @njwalitif

Beliau dengan lagu berjudul Muka Buku, Najwa Latif masih tekun dalam perjalanan menimba ilmu untuk memperoleh gelaran doktor falsafah (PhD)

Pada tahun 2017, Najwa Latif menamatkan pengajiannya sebagai graduan Ijazah Sarjana Muda (Kepujian) Pengajian Bahasa Inggeris Sebagai Bahasa Kedua (TESL) di Universiti Antarabangsa Unitar (UNITAR)

Dia kemudiannya meneruskan pengajian ke peringkat sarjana dalam jurusan yang sama di Universiti Malaya (UM).

Kredit gambar instagram @njwalitif

Sebelum ini, Najwa Latif pernah memegang jawatan sebagai pensyarah di UNITAR sejak 2018. kemudian beliau menyambung pengajian di peringkat PhD dalam jurusan TESL di Universiti Kebangsaan Malaysia (UKM).

Penyanyi yang pernah berada di pentas Anugerah Juara Lagu (AJL) itu meluahkan keterujaan di samping bersyukur kerana berpeluang untuk memperoleh gelaran doktor apabila tamat pengajiannya kelak.

Katanya, tempoh yang diperuntukkan untuk melengkapkan pengajian di peringkat PhD dijangka tamat dalam masa tiga hingga enam tahun.

“Jauh lagi perjalanan untuk saya dapatkan gelaran itu, namun saya rasa dapat bergelar doktor adalah pencapaian luar biasa untuk saya yang pernah tidak meminati akademik.

Kredit gambar instagram @njwalitif

“Sekarang, saya lebih fokus untuk menggunakan peluang yang ada ini dengan sebaik mungkin untuk membuat tesis yang bagus,” katanya kepada Harian Metro.

Dalam pada itu, peyanyi lagu Kosong itu juga percaya semakin banyak yang dipelajari, semakin banyak yang kita masih tidak tahu kerana ilmu itu sangat luas dan tidak akan pernah ada penghujung.

“Walaupun sudah habis PhD nanti, saya rasa saya akan terus belajar untuk kepuasan dan memajukan diri sebagai pendidik serta individu.

“Saya bersyukur kerana berpeluang untuk sambung belajar lagi, tetapi ini permulaan baharu untuk terus memperbaiki diri dalam subjek yang sangat saya cintai iaitu TESL,” jelasnya.

Pencapaian Najwa Latif sebagai penyanyi, dalam masa yang sama bergelar mahasiswa seharusnya dijadikan contoh dan tauladan untuk memberi inspirasi kepada pelajar lain agar terus berusaha dalam menimba ilmu.

Sumber : Sinar bestari


Cuci Lantai Tandas Berlumut  3 Bahan Ini Hilangkannya Dengan Pantas!

Tandas antara kawasan yang sentiasa diberikan perhatian oleh kita. Mana taknya, tak sampai seminggu, lantai kembali berlumut dengan cepat.

Pencuci biasa sememangnya dapat menanggalkan kesan kotoran ini dengan pantas. Namunkesan bahan kimia buat kita alah dan tangan menggelupas dan kering.

Nak tak nak kenalah cari altenatif bahan pencuci lain yang lebih baik dan kurang bahan kimianya untuk tangan kita. Memilih bahan pencuci semula jadi
adalah jalan terbaik.

Tak hanya disitu, bahan semulajadi ini juga bertindak mencuci lebih pantas. Jom cuba.

Anda cuma perlu sediakan:

Bahan-bahan:

• 7 cawan air

• 1/2 cawan soda

• 1/3 cawan jus lemon

• 1/4 cawan cuka

Caranya:

• Masukkan kesemua bahan ke dalam botol spray, goncang dan spray ke lantai jubin yang berlumut.

• Biarkan 1-2 minit, kemudian gosok dan bilas.

Serius, anda boleh lihat sendiri hasilnya! Berkesan dan wangi dengan bau lemon.

Petua Membersihkan Mangkuk Tandas Yang Kotor Dan Berkerak:

• Tuang cuka ke dalam mangkuk tandas dan biarkan untuk beberapa jam.

• Gosok mangkuk tandas menggunakan berus.

• Selepas kesemua kotoran berjaya ditanggalkan, siram dengan air bersih.

• Selain daripada cuka, boleh gunakan satu tin air coke. Cara pembersihan adalah sama.


“Ikhlas & Kasih Sayang Kunci Bahagia.” Hidup Harmoni Walau Bergelar Ibu Tiri, 5 Cara Artis Ini Wajar Kita Contohi!

Istilah ibu tiri menjadi ketakutan untuk sesetengah pihak kerana dunia melabelkan status ibu tiri begitu negatif sekali. Watak bengis, jahat, antagonis dan tidak berperikemanusiaan hanya kerana anak-anak ini bukan dilahirkan daripada perutnya sendiri menjadikan mereka sering disalah erti.

Walhal ibu tiri juga adalah wanita biasa yang punya hati dan perasaan. Sekalipun bukan melahirkan anak-anak suaminya, mereka juga punya naluri keibuan apa lagi melihat anak-anak kecil yang perlukan perhatian.

Mendidik anak-anak tiri bukan mudah namun ramai wanita bergelar ibu tiri mampu mendidik dan menjadikan anak-anak tiri mereka sebagai insan berjaya. Paling penting mereka hidup bahagia dan aman damai.

Lihat bagaimana 5 artis ini mendidik anak-anak dan hidup bahagia bersama suami dan anak-anak tiri mereka. Nyata, gelaran ibu tiri hanyalah sekadar gelaran semata-mata. Soal bahagia? Kita yang menentukannya!

Contoh terdekat kejayaan mendidik dan membesarkan anak-anak tiri adalah beberapa artis dan selebriti tempatan kita. Melihatkan contoh Datuk Siti Nurhaliza yang hidup aman damai, penuh kasih sayang bersama anak-anak tirinya sedikit membuka mata bahawa ibu tiri bukan untuk dilabelkan sesuka hati dengan watak penuh negatif.

Kelembutan dan kasih sayang ikhlas daripada Datuk Siti Nurhaliza terhadap keempat-empat anak tirinya, Muhd Anas Zawawi, Muhammad Adib, Muhammad Asyraf dan Muhammad Aazief, menjadikan kisah anak beranak ini wajar dicontohi. Walaupun pernah dilemparkan kata-kata fitnah dan cacian suatu waktu dahulu, namun beliau berjaya membuktikan bahawa mereka mampu hidup bahagia dan aman damai.

2. Datin Marlia Musa

Kisah dan pengkongsian hidup Datin Marlia Musa yang berkahwin dengan komposer tersohor negara, Datuk M.Nasir pada tahun 2000 juga wajar kita jadikan contoh. Perkahwinan M.Nasir yang memiliki lima orang anak iaitu Muhammad Ilham, Muhammad Yasin, Muhammad Hidayat, Muhammad Syafii dan Nilam Sari yang ketika itu berusia 2 tahun menjadikan Marlia ‘ibu segera’ kepada lima orang anak tiri. Kini setelah 17 tahun, mereka hidup sebagai sebuah keluarga yang utuh dan akrab bersama walaupun hanya bergelar ibu tiri.

3. Lisdawati

Begitu juga pemilik nama Lisdawati atau nama sebenarnya Nisdawati Nazaruddin. Kata Lisdawati bergelar ‘ibu segera’ bukan sesuatu yang mudah. Sementelah anak-anak tirinya ketika itu masih kecil. Tetapi bak kata pepatah alah bisa tegal biasa, dorongan dan sokongan sang suami banyak membantu memainkan peranan dalam membolehkan hubungan Lisdawati dan anak-anak tirinya menjadi akrab.

Walaupun hanya Faris yang tinggal bersama, namun hubungannya bersama kesemua anak-anaknya yang lain, Fatihah, 21, Farisha, 18 dan Fikri, 15 erat seperti sahabat berkat kasih sayang yang ditunjukkan. Itulah kunci bahagia miliknya.

4. Memey Suhaiza

Tidak terkecuali juga pelakon Memey Suhaiza yang hidup bahagia bersama tiga anak tirinya. Kabus hitam yang pernah menyelubungi Memey dan Norman Hakim suatu ketika dahulu sudah lama berlalu. Kini, sinar cahaya kebahagiaan melimpah dengan penuh kasih sayang. Malah, mereka antara pasangan yang menjadi contoh kerana mendidik anak-anak dengan baik.

Memey Suhaiza bukan hanya berkongsi bahagia dengan dua anaknya, Muhammad Darwisz Hakim, 4, dan Muhammad Dikhriz Hakim, 2, malah kebahagian tersebut turut dikongsi bersama tiga anak hasil perkahwinan Norman dengan dengan bekas isteri, Abby Abadi iaitu Mohamed Danish Hakim, 14, Marissa Dania Hakim, 12, serta Maria Danisha Hakim, 9.

5. Ashanty

Begitu juga dengan penyanyi Indonesia, Ashanty. Sejak berkahwin dengan Anang Hermansyah, Ashanty bukan hanya menerima cinta Anang bahkan berkongsi kasih dengan dua anak tirinya, Aurel dan Azriel. Akrab sebagai sahabat, Ashanty kerap membela Aurel di laman sosial apabila Aurel kerap dikutuk oleh netizen akan kisahnya saban hari. Itulah kasih sebenar ibu tiri yang wajar dijadikan teladan.

6. Laudya Chintya Bella

Pernikahan Laudya Chintya Bella bersama Engku Emran Engku pada 8 September tahun lalu membawa status ibu tiri baginya. Walaupun bergelar ibu tiri kepada Engku Aleesye namun hubungan dua beranak ini cukup akrab.

Perkongsian gambar-gambar yang dikongsikan di instagram peribadi Laudya jelas membuktikan kebahagiaan keluarga tiga beranak ini cukup akrab.

Sebagai manusia janganlah mudah melabelkan status ibu tiri sebagai negatif dan memandang sinis. Apa ada pada sebuah gelaran? Apa yang lebih penting adalah bagaimana kita harus meneruskan kehidupan setiap hari dengan baik dan memegang amanah dengan sebaiknya. Biarpun bukan darah daging sendiri, keikhlasan dan kasih sayang itulah yang menjadi kunci kebahagiaan.


Pillow Talk Dengan Pasangan, Jadikan Kebiasaan Agar Tak Berperang Dengan Perasaan Sendiri!

Menjadi seorang isteri dan ibu, kalau boleh kita ingin lakukan semuanya dengan sebaik mungkin di mata keluarga. Pun begitu, sama ada sedar atau tidak bila kita hanya mahu menjadi yang terbaik, hakikatnya kita menampakkan ego diri sendiri yang akhirnya boleh menyebabkan emosi kita ‘berperang’ dan akhirnya merugikan diri sendiri.

Sewajarnya keikhlasan melakukan tanggungjawab itu lebih penting untuk dicapai berbanding hanya mahu menjadi yang terbaik. Ini kerana mencapai tahap terbaik, pastinya akan menjadikan diri kita terasa lelah melakukan tanggungjawab berbanding jika jujur dan ikhlas melaksanakan tanggungjawab, rasa nikmat dan pahala yang akan kita perolehi. Ini lebih bermakna dan menguntungkan untuk diri dan keluarga.

Untuk itu, ikuti perkongsian ini dan diharapkan dapat menjentik hati kita untuk lebih ikhlas dan bukannya paling baik.

“Jadilah isteri dan ibu yang paling ikhlas, bukan yang paling baik.”

Lama saya berhenti pada ayat ni.

Entahlah. Ada rasa sesak yang penuh di dada. Rasa terpukul. Rasa kerdilnya diri.

Betapa setiap hari, kita berusaha keras menjadi isteri yang baik. Sediakan semua kelengkapan dan keperluan suami. Untuk isteri yang juga bekerja, bantu pula mencukupkan kewangan suami.

Kita mahu jadi isteri yang baik, malah berusaha keras untuk jadi isteri yang baik.

Tapi banyaknya kita bersungut bila suami buat tak tahu. Tak mahu membantu. Anak menangis pun suami masih tetap jadi tugu.

Nak tak nak, urusan rumah tetap perlu dibereskan, perut suami, perut anak-anak tetap perlu diisi.

Kita jadi penat. Emosi juga penat. Berperang dengan perasaan sakit hati dengan suami sendiri. Berperang juga dengan banyaknya karenah anak-anak.

Akhirnya, anak-anak jadi tempat lepas marah. Nak marah pada suami, rasa tak sampai hati. Rumah yang sepatutnya jadi syurga kecil kita, berubah jadi sebuah neraka tanpa kita sangka.

Akhirnya, cuma penat saje yang kita dapat. Kita baik, tapi ikhlasnya hilang. Mungkinkah Allah pandang?

Ibu-ibu,Ikhlas ni, sangat susah untuk kita dapat, untuk kita buat. Pagi tadi, kita berusaha untuk ikhlas, menjelang ke lelap mata, ikhlas tu semakin nipis dan menghilang.

Sebab tu, kita perlu sentiasa bercakap dengan suami. Ambil 30 minit masa sebelum tidur untuk ‘pillow talk’ dengan pasangan. Reflek diri masing-masing. Kita kan nak bersama sampai syurga, kenapa biarkan pasangan kita menderita? Kenapa biarkan ikhlasnya hilang?

Sri A’jilah Samsir,
Kadang-kadang, kita mahu terlihat baik di mata manusia. Kita bertungkus lumus buat semua. Bila manusia puji, kita bersorak gembira. Bila ada yang mengeji, kita terus melenting.Maka, cuma penat yang kita dapat. Ikhlasnya hilang. Pahalanya terbang.


Pernah Obes & Kini Berjaya Dapatkan Berat Badan Ideal. Ni Amalannya!

Apabila seseorang itu berjaya menurunkan berat badan tentu ada amalan dan teknik yang dilakukannya.

Ini sebagaimana apa yang dikongsikan oleh seorang bapa ini yang mana suatu ketika pernah mengalami obesiti namun kini memiliki berat  badan ideal.

Malah dengan berjaya membuktikan penurunan hingga 65kg, menjadikan dirinya mahu berkongsi ilmu, pandanganp dan cara kepada umum melalui akaun fb miliknya.

Dan ini antara perkongsian yang boleh dijadikan ikutan buat sesiapa yang sedang usaha turunkan berat badan. Jom semak.

10 AMALAN HARIAN UNTUK TURUNKAN BERAT BADAN.

Setiap hari apa yang kita lakukan akan menentukan siapa kita pada hari esok. Jadi sebenarnya apa yang kita lakukan SEKARANG penting untuk APA YANG KITA MAHUKAN ESOK.

Jadi sebagai orang yang pernah lalui hari hari yang menyebabkan saya hilang 65kg, saya nak berkongsi bagaimana caranya saya laluinya.

Saya kongsikan pengalaman saya, cara setiap orang yang berjaya turunkan berat badan mungkin berbeza tapi sebagai bekas penghidap obesiti selama hampir 30 tahun saya rasa layak untuk saya beri sedikit pandangan dan panduan dalam hal ini.

Ini adalah rutin seharian saya bila saya nekad untuk kembali sihat dan turun berat badan.

1. Bangun Awal Pagi (5.30pg)

– Saya tak nak bincang tentang falsafah tapi keupayaan bangun pagi adalah disebabkan keputusan yang kita laksanakan pada malam sebelumnya. Untuk bangun seawal 5.30pg kalian perlu tidur awal.
– Manfaat tidur awal adalah anda akan mencukupkan tempoh tidur dimana mampu menghasilkan dan mengurangkan hormon penting bagi mengurangkan berat badan.

2. Kemas tempat tidur

– Benda kecil tapi impaknya besar, kita terus ajar diri supaya ringan tangan dan tidak bertangguh. Kalau tempat tidur pun tak boleh kemas, benda ringan dan tak berpeluh pun. Apa lagi nak lawan kemalasan diri untuk Workout.

3. Mandi dengan air yang sejuk

– Setelah bangun dan kemas katil, mandi terus. Jangan lengahkan dengan ambil phone untuk cek fb atau whatsapp(saya hanya akan cek phone setelah hantar anak anak ke sekolah) Mandi dengan air yang sejuk pada pagi hari amat bagus untuk kesihatan dan penurunan berat badan. Pembakaran kalori lebih banyak jika air lebih sejuk.

4. Sediakan sarapan dan bekal untuk anak anak

– Ini adalah cara saya sentuh kasih sayang kepada anak anak dan isteri. Ya, saya memasak makanan yang sihat untuk mereka sarapan dan bawa kesekolah. Disamping kita tetapkan jadual bagi diri kita, kita juga mampu mengawal pengambilan makanan anak anak dari makanan yang tak berkhasiat. Bukan kita sorang nak sihatkan?

5. Bersyukur

– Ini amat perlu kita tanamkan sedalam dalamnya, hidup siapa tak ada masalahkan. Dari segala sudut pasti akan ada serba sedikit kekurangan. Jadi bersyukur dapat memberi impak positif utk diri kita. Bukankah dengan bersyukur ALLAH tambahkan lagi rezeki kita.

6. Aktifkan diri

– Kita ada masa kita sendiri, jika mampu workout setiap hari, contoh saya, berjalan dan berjogging selang sehari setiap pagi. Tapi kalau kalian tiada masa aktifkan diri dengan banyakan berjalan, naik tangga, kemas rumah atau pejabat, berkebun apa saja aktiviti yang memerlukan pergerakan.

7. Jaga portion pemakanan

– Selalu ingatkan diri, makan bukan sampai puas. Ambil makanan dengan kadar yang sedikit. Proses ini kalian perlu buat secara beransur ansur. Saya pun mulakan dengan makan tidak bertambah. Sampai akhirnya sehingga kini saya makan mengikut kalori intake sepatutnya sahaja.

8. Belajar dan membaca :

– Masuk kelas, beli buku dan membaca, apapun jenis buku. Ia akan memberi impak kepada otak dan emosi kita. Banyak kajian dengan membaca mampu memberi impak hebat. Baca juga berkaitan kisah kisah inspirasi dan ilmu berkaitan diet. Ini menambahkan lagi ilmu dan dengan ilmu segala proses akan jadi lebih mudah.

9. Pilih kawan yang positif

– Kawan adalah pengaruh besar bagi seseorang. Jadi tak salah untuk kita yang ada matlamat untuk memilih dengan siapa kita berkawan. Bukanlah maksudnya kita tinggal atau pulau mereka yang tak positif, cuma kurangkan dan lebihkan masa kita berkawan dengan golongan yang positif.
– Kawan yang dapat mendorong kita akan mempercepatkan proses kita untuk turunkan berat badan.

10. Beri ruang kepada kesilapan dan terus betulkan

– Kita manusia biasa, adakala kita terbabas dengan disiplin yang kita tetapkan. Saya pernah bangun lewat, makan banyak, dan tidak workout dalam masa masa tertentu. Adakala berlarutan sehingga seminggu.
– Jika hal ini berlaku jangan malu mengakui kesilapan dan kesalahan. Terima kekurangan diri dan terus perbaiki. Hal begini paling banyak berlaku dan paling ramai gagal untuk handle. Akhirnya mereka hanyut jauh sekali lagi.

10 perkara yang saya kongsikan ini adalah apa yang saya lakukan selama setahun saya turunkan berat badan sebanyak 65kg.

Tapi Hakikatnya ada masa saya juga kelaut dalam(istilah ni orang diet kenal benar). Saya juga hampir lemas. Cuma jika berlaku begitu segara bangkit dan perbetulkan keadaan.

Jika kalian nak ubah hidup anda dengan keputusan yang besar, maka ambil kawalan kepada benda benda remeh dahulu. Jika benda benda kecil seperti contoh nak kemas tempat tidur pun tak mampu, apatah lagi nak buang lemak hampir berpuluh kilogram tu.